4. Αφιέρωμα «Μάης του 68» | ARTI NEWS\nΤο Ηθικό προηγείται του Πολιτικού\nΌλα τα μεγάλα γεγονότα, όπως κι ο Μάης, είναι πρωτόλειες εκλάμψεις που για μικρό χρονικό διάστημα κι όχι «για πάντα», δείχνουν αυτό που είναι διαρκώς καλυμμένο και εμφανίζεται ξαφνικά, την προπόρευση δηλαδή του Ηθικού απέναντι στο Πολιτικό. Το Πολιτικό εξαρτάται από τις σχέσεις που αναπτύσσονται μέσα στην κοινωνία ανάμεσα στον Νόμο και την Κυριαρχία. Νόμος δεν είναι κανόνες, είναι Λόγος, και Λόγος δεν είναι ορθολογισμός, αλλά Κριτικός Λόγος. Όσο κι αν οι μαρξίζοντες στην υλιστική κριτική τους κατηγορούν την καθημερινότητα σαν μυστικιστική, «ιδεολογική», προϊόν αλλοτρίωσης κλπ., έρχεται κάποια στιγμή που δεν ορίζεται επακριβώς από τις ιστορικο-κοινωνικές συνθήκες, που το Ηθικό, όχι σαν ηθικολογία ή μικρή ηθική, αλλά σαν «ώρα της αλήθειας», που εμφανίζεται αναπάντεχα, όταν «οι χάρτινοι πύργοι» της βολονταριστικής ηθικής των επαγγελματιών ειδικών της εξέγερσης καταρρέουν, όταν οι απωθήσεις και οι απαρνήσεις καταρρέουν. Τότε, εμφανίζεται η Ηθική της Επιθυμίας που σαν συντονισμένη ορχήστρα παίζει μια τρομερή φούγκα!!!!! Αυτές οι στιγμές ενθουσιασμού και αυτοσχεδιασμού είναι παράλογο να είναι διαρκείς. Χάριν εντροπίας, λοιπόν, εμφανίζεται η γραφειοκρατία, η ρουτίνα και η διαφθορά, για να ησυχάσει η καθημερινότητα η οποία σχετικά είναι αλλαγμένη. Ο Μάης δεν είναι μια χορογραφία που μπορούμε να αντιγράψουμε τις φιγούρες των τούβλων, των μολότοφ κλπ, αλλά αυτή η έμμεση αναφορά των ανθρώπων και της σχέσης τους με τον Κριτικό Λόγο, με την επιθυμία, πέρα από κομματικές τακτικές και στρατηγικές. Το Ηθικό εμφανίζεται κάποια φευγαλέα στιγμή και σκίζει με μια ιδέα τη ρουτίνα της καθημερινότητας, για να αποκαλυφθεί κάτι Άλλο, κάτι Διαφορετικό, που γρήγορα πάλι θα εξαφανιστεί.\nΟ Μάης του ’68 στον χρόνο\nΗ δεκαετία του ’60 με αποκορύφωμα τον Μάη του ’68 και την εξέγερση στο Παρίσι σηματοδότησε το δεύτερο μισό του 20ου αιώνα. Τα πολιτικά και κοινωνικά κινήματα που εμφανίστηκαν αυτή τη χρονική περίοδο και ανέπτυξαν δράση με επίκεντρο την διεκδίκηση και απόκτηση των ανθρωπίνων δικαιωμάτων και των ατομικών ελευθεριών, άντλησαν τις αξίες που προέταξαν και υπερασπίστηκαν από τις αρχές της Γαλλικής Επανάστασης για Ελευθερία, Ισότητα Δικαιοσύνη.\nΗ δυναμική, η σημαντικότητα και η διάρκεια ιδεών, αξιών πιστεύω και αγώνων κρίνονται με την αντοχή και τα αποτελέσματα τους στο χρόνο. Τα κινήματα αμφισβήτησης και διαμαρτυρίας του 60 απετέλεσαν τη βάση και την έμπνευση για νέα κοινωνικοπολιτικά κινήματα που έκαναν την εμφάνιση τους και έδρασαν τις επόμενες δεκαετίες.\nΣχεδόν είκοσι χρόνια μετά στην πόλη της Θεσσαλονίκης παρατηρείται άνθηση πολιτικών και κοινωνικών συλλογικοτήτων. Στο εσωτερικό τους λειτουργούν με όρους άμεσης δημοκρατίας και συχνά συνεργάζονται μεταξύ τους στις παρεμβατικές τους δράσεις. Είναι η φεμινιστική Αυτόνομη κίνηση Γυναικών Θεσσαλονίκης που εξέδιδε και το περιοδικό Κατίνα, η Επιτροπή για τα δικαιώματα πολιτών με Αναπηρία, η αντιεξουσιαστική πολιτική ομάδα Πράξη, η Οικολογική Κίνηση Θεσσαλονίκης. Εκείνη την περίοδο υπάρχει προσέγγιση από όλες τις πολιτικές αυτές κινήσεις προς τον χώρο της Αναπηρίας με διάθεση συνεργασίας και υποστήριξης στην διεκδίκηση της προσβασιμότητας κ της ισότιμης συμμετοχής τους στην πολιτική και κοινωνική ζωή. Ένα δυνατό κίνημα Εθελοντισμού αναπτύσσεται από φοιτήτριες και φοιτητές οι οποίες/οι συμμετέχουν ενεργά σε κάθε δραστηριότητα αυτών των ομάδων ενώ λειτουργούν δύο εναλλακτικοί αυτοδιαχειριζόμενοι ραδιοφωνικοί σταθμοί το Ράδιο Κιβωτός και το Ράδιο Ουτοπία οι οποίοι έμειναν στην ιστορική μνήμη της πόλης για την έμπρακτη υπεράσπιση της ελευθερίας έκφρασης και λόγου αλλά και ως ζωτικοί χώροι πολιτιστικών προτάσεων και εκδηλώσεων. Από τις σημαντικές στιγμές συνεργασίας όλων των ανωτέρω συλλογικοτήτων και αντίστοιχων ομάδων στην Αθήνα ήταν η κοινή τους απόφαση να κατεβούν στις εκλογές το 1989 με την ονομασία Οικολόγοι-Εναλλακτικοί για παρέμβαση στην κεντρική πολιτική σκηνή. Το 1995 έτσι όπως διαμορφώνεται η πολιτικοκοινωνική κατάσταση στη χώρα μας, ευνοείται και προάγεται η ιδιώτευση και η δημιουργία ενός απολιτικού ατομικιστικού και εγωκεντρικού κοινωνικού μοντέλου.\nΣτα τέλη της δεκαετίας του ’80 ένας από τους πρωτεργάτες του Γαλλικού Μάη του ’68 ο Κον Μπεντίτ στο ντοκιμαντέρ με τον τίτλο ‘’Χτες η επανάσταση’’ αναζητά τους πρωτεργάτες των κινημάτων και τι απέγιναν στο πέρασμα του χρόνου. Οι περισσότεροι έχουν συμβιβαστεί και αποτελούν μέρος του συστήματος που είχαν αντιπαλέψει στα νιάτα τους. Κάποιοι λίγοι εξακολούθησαν να μένουν πιστοί στις ιδέες τους και συνέχισαν τις δράσεις τους μέσα από ήπιους εναλλακτικούς δρόμους διατηρώντας μικρούς εκδοτικούς οίκους και υιοθετώντας ένα μοντέλο οικολογικής συνείδησης με αντίστοιχες δράσεις ενώ στην Γερμανία μετεξελίχθηκαν διαμόρφωσαν και εντάχθηκαν στο κόμμα των Πρασίνων. Ένα περισσότερο ανοιχτό κοινωνικό αλληλέγγυο πρόσωπο με έντονη την παρουσία του κοινωνικού κράτους που υπήρχε μέχρι πρότινος στην Ευρώπη, οφείλεται στις ιδέες και τα αγωνιστικά πιστεύω της δεκαετίας του ’60.\nΤα τελευταία χρόνια ο κόσμος μας αλλάζει ραγδαία με βήματα απροκάλυπτης οπισθοδρόμησης. Αποδομούνται βασικά ανθρώπινα και εργασιακά δικαιώματα, πόλεμοι, βία κάθε μορφής, οικονομική κρίση, ανθρωποφοβία, ρατσισμός και άνοδος ακροδεξιών κομμάτων στην Ευρώπη συνιστούν ένα σκοτεινό σκηνικό που δημιουργεί τις προϋποθέσεις για ένα μη ευοίωνο μέλλον. Οι πολίτες κάθε χώρας καλούνται να αποφασίσουν με την στάση τους αν θα ενδώσουν και θα υποκύψουν σε ένα νέο μεσαίωνα που ήδη δείχνει τα σημάδια του ερχομού του ή θα αντισταθούν και θα εμπνευστούν από τις διαχρονικές αξίες του ανθρωπισμού που προβλήθηκαν και υποστηρίχτηκαν στις ιδέες και τα οράματα της δεκαετίας του ’60.\nΗ παθιασμένη δέσμευση υπέρ των αδυνάτων\nΗ κληρονομιά του Μάη του ’68 ήταν η παθιασμένη δέσμευση υπέρ των αδυνάτων. Αυτή ήταν πριν δέκα χρόνια η αποτίμηση του Γιόσκα Φίσερ. Αλλά γιατί όταν ο ίδιος ήταν στην εξουσία (υπουργός) και μπορούσε να κάνει κάτι υπέρ των αδυνάτων λησμόνησε τη δέσμευσή του; Ποια γητειά ασκεί η εξουσία που καθιστά τους ανθρώπους άνοες και αμνήμονες λωτοφάγους; Πρόκειται για κάτι εγγενές στη φύση μας (η λίμπιντο κυριαρχίας), ή κάτι άλλο; Ότι κι αν είναι, η μόνη απάντηση στο φασισμό της εξουσίας, την ακραία εκείνη στιγμή που γίνεται ένας φετιχισμός της δύναμης, είναι να μένει κανείς εσαεί αντι-εξουσιαστής τόσο απέναντι στους άλλους όσο και απέναντι στον δήθεν αυτεξούσιο εαυτό του.\nΑν, συνεπώς, πρέπει να μιλάμε για την κληρονομιά του Μάη, αυτή δεν μπορεί να είναι η δημιουργία των νέων ελίτ της εξουσίας, δηλαδή η αναπαραγωγή της εξουσίας, αλλά το ανεπανάληπτο βίωμα κάποιων στιγμών κατάλυσης κάθε μορφής εξουσίας, η στιγμιαία κατάργηση των ταξικών διαφορών, το πανηγύρι της ισότητας, της αλληλεγγύης και της αποθέωσης του έρωτα για όλο τον κόσμο, για τη ζωή, για το παν, για το ένα. Γιατί ο Μάης του 1968 ήταν μία αντίδραση στην επιχείρηση αλλαγής των πολιτιστικών κωδίκων, που τελικά επισυνέβη. Ήταν η άμυνα μιας έννοιας της «αναγνώρισης» ως ηθικής της δράσης για έναν καλύτερο κόσμο, απέναντι στην ισχύουσα «αναγνώριση» μέσω της δύναμης, του χρήματος και της οικονομική ισχύος. Η συσσώρευση ήταν ακόμη τότε μία περιφρονητέα και απαξιωμένη πράξη, γι’ αυτό και κάθε εξέγερση είχε τα χαρακτηριστικά της γιορτής και της καταστροφής.\nΠενήντα χρόνια μετά. Τώρα που το σκέφτομαι, η αντιπαράθεση γινόταν για τη σημασία του «Βλέπω». Οι μεν θεωρούσαν ότι το σώμα, η ύπαρξη, όλα κινητοποιούνται σε σχέση με το βλέμμα. Ότι όλα είναι εικόνα και εμπόρευμα, που χειραγωγούνται μέσω της λευκής μαγείας της Αγοράς. Ενώ οι άλλοι, οι πλάνητες, οι αμφισβητίες πίστευαν ότι το «Εγώ» θα μπορούσε, ταξιδεύοντας στον κόσμο, να βρει το Δρόμο που θα οδηγήσει στον ολοκληρωμένο εαυτό και στον «ουρανό που κινείται». Πως αυτό το οδυσσεϊκό ταξίδι θα μπορούσε να προκαλέσει την αποδόμηση της διεφθαρμένης τάξης και, στη συνέχεια, μέσω των επαναδομημένων λέξεων και της ποίησης να ανασυνθέσει τον κόσμο. Αυτό ήταν το «σχέδιο» του Μάη του ’68. Τότε που η ποίηση θεωρούνταν όρος επιβίωσης και τρόπος ζωής.\nΤελικά, νικητής αναδείχθηκε ο μύθος της χειραγώγησης και της καταναλωτικής λευκής μαγείας της Αγοράς. Το Βλέμμα εγκλωβίστηκε στην Αγοραία Εικόνα και το Εγώ στην καταναλωτική εκδοχή της. Μετά τη χρεοκοπία, όμως, και αυτού του μύθου δεν απομένει παρά να ξανασκεφτούμε το Μάη του ’68, να ξαναδούμε το ηττημένο αλλά ιστορικά δικαιωμένο, δηλαδή τον αγώνα για έναν καλύτερο κόσμο μέσα από την ηθική της δράσης και την παθιασμένη δέσμευση υπέρ των αδυνάτων.


💐 ΤΕΛ ΑΒΊΒ ΠΑΡΑΔΟΣΗ ΣΟΚΟΛΑΤΑ - ΠΑΡΑΔΟΣΗ ΠΡΑΛΙΝΗΣ\nΣοκολάτες Για Τελ Αβίβ Ισραήλ Τελ Αβίβ Παράδοση σοκολάτας\nΣοκολάτες για Τελ Αβίβ, Ισραήλ - Τελ Αβίβ, παράδοση σοκολάτας\nΠροσφέρουμε τη μεγαλύτερη επιλογή σοκολάτας για Τελ Αβίβ, Ισραήλ. Επιλέξτε από τη μεγάλη ποικιλία σοκολάτας και παραδώστε τα οπουδήποτε στο Τελ Αβίβ. Οι τιμές μας είναι πολύ ανταγωνιστικές και συνήθως είναι 20% χαμηλότερες από τους ανταγωνιστές μας.\nΠροσφέρουμε σοκολάτες για όλες τις περιπτώσεις και μπορούν να παραδοθούν οπουδήποτε στο Τελ Αβίβ μέσα σε 3 ημέρες, οπότε παραγγείλετε τώρα!\nΣοκολάτες για Τελ Αβίβ, Ισραήλ\nΟι σοκολάτες για το Τελ Αβίβ είναι ένα διεθνές δίκτυο παράδοσης που συνδέεται με πολλούς κορυφαίους προμηθευτές σοκολατών σε όλο τον κόσμο. Είμαστε ένας από τους κορυφαίους διεθνείς προμηθευτές σοκολατών που προσφέρει παράδοση σε περισσότερες από 100 χώρες. Η ομάδα των επαγγελματιών μας ειδικεύεται στις ποιοτικές σοκολάτες και είμαστε διάσημοι για την εξαιρετική εξυπηρέτηση πελατών μας.\n© Σοκολάτες πνευματικών δικαιωμάτων για το Τελ Αβίβ • 2021


Στεγνωτήρας για μπιμπερό, θηλές και πιπίλες - Orchestra GR\nΣτεγνωτήρας για μπιμπερό, θηλές και πιπίλες\nΣτεγνωτήρας για μπιμπερό, θηλές και πιπίλες - Avent\nΚΩΔ. : P01044\nΚαθαρό και τακτοποιημένο στέγνωμα\nΤιμή 23,98 € Τιμή Club (-10%) 21,58 € Περισσότερες πληροφορίες για τη Club\nΗ σχάρα στεγνώματος Philips Avent είναι ειδικά σχεδιασμένη για να στεγνώνετε τα μπιμπερό και τα αξεσουάρ του μωρού σας διατηρώντας τα καθαρά και τακτοποιημένα.\nΈχει ευέλικτο σχεδιασμό, αποσπώμενο δίσκο περισυλλογής υγρών και χώρο για οποιοδήποτε μέγεθος μπιμπερό, για να ανταποκρίνεται πλήρως στις καθημερινές σας ανάγκες Χαρακτηριστικά: Κατάλληλο για 8 μπουκάλια (μέγ. 330ml) πιπίλες με αντλία μαστού.\nΕύκολη αφαίρεση περίσσειας νερού Προσαρμόζεται στις ανάγκες του μωρού. Εύκολη αποσυναρμολόγηση. Σχεδιασμός με εξαερισμό για βέλτιστο στέγνωμα Ειδικές λειτουργίες 24 μήνες Σύνθεση: Πολυπροπυλένιο (PP) Συντήρηση: Ασφαλές για πλυντήριο πιάτων Χωρίς BPA


Ξυπνάτε εύκολα Αν δυσκολεύεστε με το πρωινό ξύπνημα και δε μπορείτε να συνέλθετε, το κρύο ντους σε αυτή την περίπτωση είναι το ιδανικό. Επιπλέον, το σοκ που παθαίνει ο οργανισμός στην πρώτη επαφή με το κρύο νερό και η βαθιά και γρήγορη αναπνοή που παίρνουμε ως αντίδραση, αυξάνει τη συνολική πρόσληψη οξυγόνου. Αυξάνεται, έτσι, ο καρδιακός παλμός και έχουμε την ενέργεια, που χρειαζόμαστε για να βγάλουμε τη μέρα\nΜειώνει το στρες Σύμφωνα με σχετικές μελέτες, το κρύο ντους αυξάνει τις αντοχές σε στρεσογόνες καταστάσεις.\nΒελτιώνει την ποιότητα των μαλλιών και του δέρματος Το κρύο νερό «σφίγγει» την επιδερμίδα και τους πόρους, αποτρέποντας την απόφραξη από βρωμιές και κρύα έλαια. Επίσης, με το κρύο νερό η τρίχα είναι πιο λαμπερή.\nΕνισχύει την καλή κυκλοφορία του αίματος Το κρύο νερό μπορεί να βελτιώσει την κυκλοφορία του αίματος, γεγονός που βοηθά στην καταπολέμηση των προβλημάτων της καρδιάς. Επίσης, μπορεί να μειώσει την αρτηριακή πίεση, να καθαρίσει τις φραγμένες αρτηρίες και βελτιώσει το ανοσοποιητικό σύστημα\nΑυξάνει την παραγωγή ορμονών Το κρύο ντους ενισχύει την αυτοπεποίθηση και την ερωτική διάθεση, καθώς αυξάνει τις αντίστοιχες ορμόνες. Επίσης, σύμφωνα με έρευνες το κρύο νερό αυξάνει τα ποσοστά του σπέρματος, σε αντίθεση με το ζεστό, που προκαλεί μείωση.\nΚαταπολεμά την κατάθλιψη Η επαφή με τα κρύο νερό έχει έντονη επίδραση στους νευρώνες, που στέλνουν ένα κύμα ηλεκτρικών ερεθισμάτων προς τον εγκέφαλο. Μία διαδικασία που έχει αντικαταθλιπτική δράση, ενώ προσφέρει και ευεξία.\nTags ΥΓΕΙΑ ΧΡΗΣΙΜΑ


Σπάνια Μέλισσα: Επιθεώρηση του Φθινοπώρου\nΕπιθεώρηση του Φθινοπώρου\nΑυτές είναι οι τελευταίες επιθεωρήσεις του φθινοπώρου… Βέβαια σε πολλές περιοχές της Ελλάδας, την εποχή αυτή έχουμε τις κύριες μελιτοφορίες (πεύκου, ερείκης κλπ). Είναι όμως και ο καιρός για την προετοιμασία των μελισσιών για το χειμώνα.\n1. Διαπιστώνονται τυχόν ίχνη ασθενειών.\n2. Στη μελιτοφορία του πεύκου πάντοτε πρέπει να γίνεται η μεταφορά δυνατών διώροφων μελισσιών, ενώ συγχρόνως πρέπει να γίνεται τροφοδότηση με υποκατάστατα γύρης για να μη σταματήσει η ωοτοκία της βασίλισσας.\n3. Αντικατάσταση των ελαττωματικών βασιλισσών φροντίζοντας, ώστε τα μελίσσια να αποκτήσουν μερικές κηρήθρες με γόνο. Ο γόνος αυτός θα δώσει νέες εργάτριες με τις οποίες το μελίσσι θα ξεχειμωνιάσει.\n4. Αν τα μελίσσια δεν έχουν αποθηκευμένο μέλι στις κηρήθρες, γίνεται τροφοδότηση με σιρόπι, για να έχουν αποθέματα για το χειμώνα. Αν δεν έχουν γύρη, τότε γίνεται τροφοδότηση με υποκατάστατα γύρης.\n5. Συνένωση των αδύνατων μελισσιών.\n6. Μετά τον τελευταίο τρύγο, γίνεται αφαίρεση των κηρήθρων που περισσεύουν και ακολουθεί η τοποθέτησή τους στην αποθήκη. Εκεί λαμβάνεται μέριμνα ώστε οι κηρήθρες να προστατεύονται από τον κηρόσκωρο και τα ποντίκια\nΠηγή: Χαριζάνης, 1996 - απόσπασμα


Εστιατόρια σε Μεγάλες παρέες για: Nutana\n€€ - €€€, Καραϊβική, Τζαμαϊκανή\nΝο 28 από 574 Εστιατόρια - Σασκατούν, Καναδάς\n204 Avenue H N, Σασκατούν, Σασκατσεουάν S7L 6B6 Καναδάς\nΛήψη οδηγιώνΙστότοπος+1 306-244-7867Email\nSomething Nice Everyday; Always Good\nFresh Homemade Caesar Or Mixed Greens\nSauteed Onions, Cheddar, Lettuce, Tomato\nA Jamaican Twist To The Best Breast On The Beach\nΠάντα Delicious !!\nΟ σύζυγός μου και εγώ ήμασταν σε αυτό το εστιατόριο αρκετές φορές. Η υπηρεσία είναι πάντα καλή και το φαγητό ήταν πάντα εντυπωσιακό με γενναιόδωρες μερίδες! ! Τα αγαπημένα μου μέχρι στιγμής είναι τα γλυκά νεύρα, η γεύση είναι εξαιρετική και το κρέας ήταν τόσο...τρυφερό που έπεσε από το κόκκαλο! Φυσικά, οποιαδήποτε από τις επιλογές τσιγκούνης είναι πάντα πολύ μεγάλη!Περισσότερα\nΕίναι το Ting !!!!\nΈκπληκτος για να βρω αυτό το κρυμμένο στολίδι ενός εστιατορίου, πήγε χωρίς προσδοκίες, αλλά ήμουν ευχάριστα έκπληκτος! ! ! Παραγγείλαξα την ειδική "κατσίκι κάρυ" και το κρέας ακριβώς έπεσε από τα οστά, 5 αστέρια! ! ! ! Θα γυρίσω πίσω για να δοκιμάσω το κοτόπουλο.\nΈνα γευστικό, παρήγορο και πλήρες γεύμα.\nΈνα μικρό κομμάτι από το χτυπημένο μονοπάτι, αυτό το μικρό τζαμαϊκανικό εστιατόριο είναι ένα ωραίο εύρημα στην εκρηκτική σκηνή τροφίμων του Saskatoon! Δοκίμασα αυτό το μέρος την Παρασκευή το βράδυ και ήταν γεμάτο (αλλά όχι τόσο γεμάτο έπρεπε να περιμένουμε για ένα τραπέζι). Υπήρχε κάτι...για το φαγητό εδώ που πραγματικά μου άρεσε. Για πρώτη φορά, σκέφτηκα ότι θα δοκιμάσω την υπογραφή Jerk Κοτόπουλο με ρύζι και λαχανικά. Το ίδιο το κοτόπουλο ήταν ζουμερό και η σάλτσα ήταν ωραία αρωματισμένη (αν και δεν ήταν καθόλου πικάντικη, όπως περιμένετε να γλιτώσετε!). Ωστόσο, όταν συνδυάστηκαν σε ένα τσίμπημα με το ρύζι και τα φασόλια, και τα έξοχα λαχανικά καρυκεύματα και φρυγανισμένα λαχανικά, freakin 'νόστιμο. Ο μπαμπάς μου (ναι, βγαίνω την Παρασκευή με τον μπαμπά μου) είχε τα νεύρα που ήταν ιδιαίτερης φύσης, και του άρεσε πολύ, αν και ήταν λίγο πάνω στην καμένη πλευρά. Επίσης - βεβαιωθείτε ότι δοκιμάζετε το βασικό ασβέστη πίτα! Είναι το καλύτερο που είχα ποτέ στο Saskatoon!Περισσότερα\nΜια γεύση της Τζαμάικα είναι στο Saskatoon;\nΨάχνετε για Τζαμάικα στο Saskatoon. . καλά είναι εδώ! Μου αρέσει το καφέ του Κονγκά και είναι 5 αστέρων παράδοση ότι βρίσκεσαι σε έναν Τζαμαϊκανό παράδεισο, αλλά. . είσαι σκατά βρεγμένο στη μέση των λιβαδιών. Το φαγητό είναι απίστευτο, η υπηρεσία είναι ανοιχτή και η...ατμόσφαιρα θα σας οδηγήσει στο Montego Bay, το Negril και το Ocho Rios! ??? Πιθανώς το πιο αξιολάτρευτο ζευγάρι που τρέχει ένα εστιατόριο ποτέ! Η ιδιοκτησία είναι εξαιρετική και βεβαιωθείτε ότι εμπλέκονται στην εμπειρία του πελάτη κάθε φορά. Συνιστώ ανεπιφύλακτα το Cafe του Κονγκά! Θα μπορούσα να σας δώσω μια σύσταση για το τι να παραγγείλετε; Δεν μπορώ να μου αρέσει όλα! ???Περισσότερα\nΤέσσερις από εμάς πιάσαμε και επιλέξαμε το καθένα διαφορετικό πιάτο. Κάθε γεύμα είχε μεγάλη γεύση και η υπηρεσία ήταν εξαιρετική. Σίγουρα θα επιστρέψουμε.\nΤο κτίριο δεν έχει πολλά να κοιτάξει έξω από το εξωτερικό όμως η γεύση του φαγητού σίγουρα κάνει για αυτό. Η διακόσμηση είναι αυτό που θα περίμενε κανείς από ένα τζαμαϊκανικό εστιατόριο στην Τζαμάικα. Το προσωπικό είναι φιλικό και προσθέτει στην εμπειρία. Συνιστούμε να κάνετε...κράτηση και να φτάσετε εκεί αρκετά νωρίς ώστε να έχουν ακόμα πολλά καθημερινά ειδικά διαθέσιμαΠερισσότερα\nΑυτό το εστιατόριο είναι διαφημίζεται ως εμπειρία της Καραϊβικής, αλλά δεν διέθετε το τμήμα της Καραϊβικής.\nΠαρόλο που ο διακομιστής δεν ήταν πολύ φιλικό και εξυπηρετικό, βρήκα το φαγητό σε λιγότερο από αυθεντικό. Έχω διανυκτερεύσει άνω των 12 μηνών στα Μπαρμπέιντος και street. Lucia, τα τελευταία 30 χρόνια, και ex μου - η σύζυγος του από το δρόμο. Lucia, οπότε είμαι...αρκετά εξοικειωμένοι με την Καραϊβική κουζίνα, και αυτό το εστιατόριο ήταν λίγο lite στην Καραϊβική εξάρτημα. Σε γενικές γραμμές, το φαγητό ήταν εντάξει, αλλά σίγουρα όχι κάτι να καυχόμαστε γι'.Περισσότερα\nΗ διακόσμηση ήταν πολύ ωραίο. Το φαγητό ήταν αρκετά καλό αλλά τίποτα το ιδιαίτερο. Δεν ήμουν σίγουρος από πού να πάμε να καταβάλλουν, κανείς δεν ήρθε με ένα νομοσχέδιο και δεν υπήρχε καμία επιφάνεια εργασίας. Μάλλον δεν θα πήγαινα και πάλι.\nΤο Cafe Konga είναι ένα ανεπιτήδευτο, μικρό αλλά άνετο εστιατόριο με καλό φαγητό και ακόμη καλύτερα κοκτέιλ! Η υπηρεσία το βράδυ πήγαμε ήταν αποτελεσματικό και φιλικό. Είχα κοτόπουλο τζέρκ που σερβιριζόταν με δύο γεωμήλων και ρύζι και φασόλια. Ο σύζυγός μου είχε την σπασμωδική... Τόσο...τα γεύματα ήταν νόστιμο και σε λογικές τιμές. Πλήκτρο lime πίτας για επιδόρπιο, πρέπει οπωσδήποτε! !Περισσότερα\nΕίχε 9 χρόνια από τότε που επισκέφθηκα το Konga Cafe, και δεν μπορώ να σας πω γιατί! Το προσωπικό είναι πολύ φιλικό και το φαγητό είναι φανταστικό! Αυθεντική ατμόσφαιρα και το φαγητό σε πολύ λογική τιμή. Εάν ψάχνετε για κάτι διαφορετικό και νόστιμο, αυτό είναι!...Δεν θα πρέπει να περιμένει άλλο ένα 9 ετών για να πάω πίσω!Περισσότερα


Αυξομειώσεις στην τάση ηλεκτροδότησης λόγω μεγάλης πυρκαγιάς στην Βαρυμπόμπη – Oxtapus\nΣυναγερμός για νέα πυρκαγιά στην Αττική, καθώς το μεσημέρι εκδηλώθηκε φωτιά σε δασική έκταση στην περιοχή Άνω Βαρυμπόμπη, κοντά στα βασιλικά κτήματα Τατοΐου, με τους καπνούς που υψώνονται να είναι πολύ πυκνοί.\nΣύμφωνα με το Αθηναϊκό και Μακεδονικό Πρακτορείο, έγιναν αρκετές εκρήξεις που μέχρι στιγμής δεν έχει διαπιστωθεί από πού προήλθαν.\nΣτο έργο της κατάσβεσης επιχειρούν 104 πυροσβέστες με τέσσερις ομάδες πεζοπόρων τμημάτων και τη συνδρομή εθελοντών, όπως και συνολικά 35 οχήματα. Ρίψεις νερού πραγματοποιούν 5 ελικόπτερα και 4 αεροσκάφη.\nΤο μέτωπο δυσχεραίνει περαιτέρω την κατάσταση στο σύστημα ηλεκτροδότησης προκαλώντας βυθίσεις τάσης που έγιναν αντιληπτές στην Αττική.\nΝωρίτερα, τα κυκλώματα υπερυψηλής τάσης (400 κιλοβόλτ) τέθηκαν εκτός κοντά στο Κέντρο Υπερυψηλής Τάσης Αγίου Στεφάνου του ΑΔΜΗΕ αλλά πλέον έχουν επανέλθει.\nΟ ΑΔΜΗΕ επισημαίνει ότι δεν υπάρχει ζημιά ή βλάβη στις υποδομές του Συστήματος Μεταφοράς και ότι βρίσκεται σε επικοινωνία με την πολιτική προστασία.\nΤέλος, έχει διακοπεί η κυκλοφορία των οχημάτων στους δρόμους: Τατοΐου από Λ. Κύμης έως την οδό Ερυθραίας, στην Ερυθραίας από το ύψος της γέφυρας Βαρυμπόμπης και στην Τατοΐου από την οδό Πάρνηθος (Ιπποκράτειο Πολιτεία- ταβέρνα Λάμπρος).\nΠροηγούμενο Σε εξέλιξη η πυρκαγιά στη Βαρυμπόμπη – Ειδοποίηση από το 112 – Διακοπές κυκλοφορίας στην περιοχή\nΕπόμενη Κορονοϊός: 3.428 νέα κρούσματα και 14 επιπλέον θάνατοι – Στους 191 οι διασωληνωμένοι


“Εγκλιματισμός στη θερμότητα” του Δρόσου Βενετούλη | “Εγκλιματισμός στη θερμότητα” του Δρόσου Βενετούλη – ΑΠΣ Αθηναίοι Δρομείς\nΗ ικανότητα του δρομέα να ζει και να αθλείται αντέχοντας σε συνθήκες υψηλής θερμοκρασίας δείχνει ότι διαθέτει ένα ρωμαλέο μηχανισμό ομοιόστασης, που ανεξάρτητα του θερμικού στρες, το οποίο υφίσταται, διατηρεί σταθερή τη θερμοκρασία του. Η ανεκτικότητα-προσαρμογή του σώματος επιτυγχάνεται με την προοδευτικά αυξανόμενη άσκηση σε θερμό περιβάλλον και ολοκληρώνεται σε δέκα περίπου ημέρες. Η άσκηση, αρχικά, πρέπει να είναι ήπια, διάρκειας είκοσι λεπτών και στη συνέχεια μέτρια σε ένταση, μέχρι δύο ή και τέσσερις ώρες, ανάλογα με τον δρομέα.\nΚατά τη διάρκεια του εγκλιματισμού μεγαλύτερες ποσότητες αίματος παροχετεύονται προς τα αγγεία του δέρματος, μεταφέροντας θερμότητα από τους ζεστούς μυς και τα βαθύτερα όργανα του σώματος προς την επιφάνεια. Ταυτόχρονα αυξάνεται ο βαθμός εφίδρωσης. Κατά την εξάτμιση του ιδρώτα το αίμα, το οποίο ρέει κάτω από το δέρμα, ψύχεται και μεταφερόμενο στα εσωτερικά όργανα τα ψύχει, με αποτέλεσμα να μειώνεται η θερμοκρασία τους.\nΎστερα από δέκα ημέρες άσκησης η ικανότητα εφίδρωσης, σχεδόν, διπλασιάζεται και ο ιδρώτας γίνεται πιο αραιός, δηλαδή περιέχει λιγότερο αλάτι. Αυτό σημαίνει οικονομία άλατος και ηλεκτρολυτών στο αίμα. Από την άλλη, η αυξημένη απώλεια ιδρώτα συνεπάγεται μεγαλύτερη πρόσληψη ύδατος κατά ή μετά την άσκηση.\nΤα οφέλη του εγκλιματισμού σε θερμό περιβάλλον χάνονται ύστερα από δύο-τρεις εβδομάδες απομάκρυνσης από αυτό. Βεβαίως, αυτό δεν αφορά άτομα, τα οποία ζουν και αθλούνται σε θερμό περιβάλλον, επειδή διαθέτουν, εγγενώς, καλύτερους θερμορυθμιστικούς μηχανισμούς, έναντι των αθλητών, οι οποίοι ζουν σε κρύα κλίματα και μόνο περιοδικά συμμετέχουν σε αγώνες σε θερμά κλίματα.\nΜε την πάροδο της ηλικίας και την ελάττωση του σφρίγους και της ζωτικότητας των οργάνων η ικανότητα θερμορύθμισης μειώνεται. Ο μηχανισμός εφίδρωσης καθυστερεί, η ποσότητα του ιδρώτα μειώνεται. Σε αυτό συμβάλλει και η μειωμένη πρόσληψη υγρών. Τα αγγεία χάνουν τον μυϊκό τόνο τους σε κάποιον βαθμό και το αίμα λιμνάζει. Αποτέλεσμα η μείωση του κυκλοφορούντος αίματος, το οποίο φτάνει στην επιφάνεια του δέρματος για να αποβάλει τη θερμότητα.\nΆλλοι παράγοντες, οι οποίοι επηρεάζουν τη θερμική επιβάρυνση του οργανισμού είναι το ποσοστό του λίπους του σώματος, το επίπεδο εγκλιματισμού και το προπονητικό επίπεδο, η επάρκεια της ενυδάτωσης, ο ρουχισμός και η ένταση της άσκησης.\nΤο σημαντικότερο όλων, όμως, είναι το επίπεδο της υγρασίας. Αρκετοί θάνατοι αθλητών σημειώθηκαν σε χαμηλές σχετικά θερμοκρασίες αλλά υψηλή υγρασία. Εξάλλου, η δυσανεξία στην υψηλή θερμοκρασία σχετίζεται απόλυτα με τη σχετική υγρασία. Ο κεκορεσμένος από υδρατμούς αέρας εμποδίζει τον μηχανισμό εξάτμισης του ιδρώτα, με αποτέλεσμα να μην αποβάλλεται η θερμότητα από το δέρμα. Αυτό μπορεί να επιδεινωθεί σε συνθήκες άπνοιας ή όταν ο αέρας είναι θερμός. Η απώλεια ύδατος και ηλεκτρολυτών μειώνει, επίσης την ανεκτικότητα στη θερμότητα και την απόδοση στην άσκηση, προκαλώντας, αρχικά, θερμικές κράμπες και, εν συνεχεία, θερμική εξάντληση και θερμοπληξία.\nΣτη διάρκεια ενός αγώνα ο αθλητής μπορεί να χάσει περισσότερα από πέντε κιλά νερού από τον ιδρώτα. Αυτό αντιστοιχεί σε, περίπου, οκτώ γραμμάρια άλατος, επειδή κάθε λίτρο ιδρώτα περιέχει 1,5 γραμμάτιο άλατος. Από αυτό το 40% αποτελεί το νάτριο. Επομένως, η αποκατάσταση με το νερό απαιτεί και συγχορήγηση άλατος, για να κρατηθεί το νερό εντός των αγγείων. Τα αθλητικά υγρά δεν είναι ικανά να αναπληρώσουν την απαραίτητη ποσότητα άλατος που χάνεται με τον ιδρώτα. Γι’ αυτό συνιστάται μισό ή ένα τρίτο από το κουταλάκι του γλυκού αλάτι για κάθε ένα λίτρο νερού. Πίνοντας, επίσης, μισό ποτήρι πορτοκαλάδα ή χυμό τομάτας αναπληρώνεται η ελάχιστη ποσότητα ασβεστίου, καλίου και μαγνησίου, που χάνονται σε κάθε τρία λίτρα ιδρώτα.


Τετάρτη, 8 Μαρτίου, 10:00 μ.μ. Ώρα Ελλάδας\nΤην ερχόμενη Τρίτη θα διεξαχθεί το αναβληθείς ματς του 28ου γύρου της Πρέμιερ Λιγκ Αγγλίας μεταξύ Μάντσεστερ Σίτι και Στόουκ Σίτι. Σε αυτό το ζευγάρι οι εταιρείες στοιχημάτων θεωρούν τους μελλοντικούς γηπεδούχους ξεκάθαρο φαβορί, και με αυτή τη θέση μπορεί να συμφωνήσει κανείς, επειδή οι “αγγειοπλάστες” είναι σημαντικά κατώτεροι από τους “αετούς” στην τάξη, επιπλέον, οι «ερυθρόλευκοι» δεν παίζουν με το καλύτερο τρόπο εκτός έδρας, ενώ η Μάντσεστερ Σίτι εντός έδρας της είναι πολύ ισχυρή.\nΣε πέντε τελευταίους αγώνες η ΜΣ τέσσερις φορές νίκησε και μία φορά έπαιξε ισοπαλία. Η μοναδική ισοπαλία έγινε στον εκτός έδρας αγώνα στο Κύπελλο Αγγλίας εναντίον Χάντερσφιλντ. Οι νίκες καταγράφηκαν πάνω στην ίδια τη Χάντερσφιλντ στην επανάληψη, στην Μπόρνμουθ, Μονακό στο Τσάμπιονς Λιγκ και Σάντερλαντ. Στη βαθμολογία της Πρέμιερ Λιγκ Αγγλίας η ΜΣ είναι στην τρίτη θέση, στο ενεργητικό της η ομάδα έχει 55 πόντους και 8 μονάδες διαφορά από τον ηγέτη την Τσέλσι.\nΗ Στόουκ Σίτι βρίσκεται στην ένατη θέση στη βαθμολογία της Πρέμιερ Λιγκ Αγγλίας. Στο ενεργητικό αυτής της ομάδας υπάρχουν 35 πόντοι, και μπορούμε να πούμε με σιγουριά ότι αυτή η ομάδα θα διατηρήσει τη θέση της στην ελίτ του αγγλικού πρωταθλήματος για την επόμενη σεζόν. Εκτός έδρας η Στόουκ δεν παίζει με τον καλύτερο τρόπο: σε 13 παιχνίδια μόνο τρεις νίκες, τρεις ισοπαλίες και επτά ήττες. Με τέτοια στατιστικά στοιχεία οι “αγγειοπλάστες” έχουν μικρή πιθανότητα μιας θετικής έκβασης στο επερχόμενο παιχνίδι.\nΗ Μάντσεστερ Σίτι έχει ακόμα ευκαιρία να ανταγωνιστεί για τον τίτλο της πρωταθλήτριας της Πρέμιερ Λιγκ Αγγλίας, αλλά γι’ αυτό είναι απαραίτητο μόνο να κερδίσει στο άμεσο μέλλον, ειδικά αν ο αγώνας πραγματοποιείται στο “Etihad”. Η Στόουκ Σίτι σε εντός έδρας παιχνίδια είναι ενεργή και επικίνδυνη, αλλά στα παιχνίδια εκτός έδρας αυτή η ομάδα δεν είναι τόσο τρομερή και αρκετά εύκολη για νίκη για τη ΜΣ. Η δωρεάν μας πρόβλεψη για αυτή τη συνάντηση είναι: νίκη της ΜΣ με χάντικαπ -1,5 με απόδοση 1,62.\n← Previous Story Πρόβλεψη για τον αγώνα Μπαρτσελόνα εναντίον Παρί Σεν Ζερμέν\nNext Story → Πρόβλεψη για τον αγώνα Λυών εναντίον Ρόμα


Ή τώρα ή ποτέ! | Panathinaikos24.gr\nΟ Τάσος Νικολογιάννης γράφει για το πλάνο σωτηρίας του Παναθηναϊκού, το μεγάλο βήμα για τον Βοτανικό και την επόμενη μέρα για τον Σύλλογο!\nΟ Τάσος Νικολογιάννης γράφει για το πλάνο σωτηρίας του Παναθηναϊκού, το μεγάλο βήμα για τον Βοτανικό και την επόμενη μέρα για τον Σύλλογο Μεγάλο!\nΤώρα πλέον δεν υπάρχουν λόγια, παρά μόνο πράξεις. Ολοι υποφέρουμε από αυτό, που ζούμε με τον ποδοσφαιρικό Παναθηναϊκό και όλοι τόσα χρόνια λέμε, ας βγει κάποιος μπροστά και θα είμαστε μαζί του. Βγήκε και όχι κάποιος. Ο Δημήτρης Γιαννακόπουλος, που αυτός και η οικογένειά του έχουν φτιάξει την πιο πετυχημένη ελληνική ομάδα στην ιστορία του αθλητισμού. Τον μπασκετικό Παναθηναϊκό. Τα όσα είπε ο Γιαννακόπουλος στην σημαντική συνέντευξη Τύπου ήταν τίμια και ξεκάθαρα.\nΟυσιαστικά είπε: «Μόνος μου δεν μπορώ. Είμαι εδώ, μπαίνω μπροστά για να γίνει το γήπεδο στο Βοτανικό και μετά η πάμε όλοι μαζί, η εγώ δεν μπορώ να συνεχίσω». Δεν είναι απειλή, είναι πραγματικότητα. Τόσα χρόνια η οικογένεια Γιαννακόπουλου έβαλε εκατοντάδες εκατομμύρια, για να έχει την ομάδα μπάσκετ στην κορυφή της Ελλάδας και να ράψει έξι αστέρια στην φανέλα της. Τα εκατομμύρια πήγαιναν στον κουβά, αφού τα έσοδα ήταν μηδαμινά. Ελάχιστα σε σχέση με τα έσοδα, που υπάρχουν στο ποδόσφαιρο. Αυτό δεν έχει τη δυνατότητα να συνεχίσει να το κάνει, αν δεν υπάρξει συσπείρωση, όχι στα λόγια, αλλά στις πράξεις. Είναι ειλικρινής και το λέει. Οσο πιο ξεκάθαρα γίνεται.\nΣτην πιο δύσκολη στιγμή του Παναθηναϊκού ο Γιαννακόπουλος βγαίνει μπροστά και προχωράει το μεγαλύτερο έργο στην ιστορία του συλλόγου. Τον Βοτανικό. Αν ολοκληρωθεί, θα τον γράψει η ιστορία με χρυσά γράμματα. Τι θέλει; Θέλει μόλις ολοκληρωθεί η συμφωνία για το γήπεδο χωρίς κίνδυνο για ΣΤΕ και προσφυγές να συνδράμουν αρχικά οι επώνυμοι και οι επιφανείς Παναθηναϊκοί και ο απλός κόσμος. Τα 20 εκ . ευρώ, που θέλει να μαζευτούν(για μία φορά) θα είναι η βάση, ώστε να τρέξει ο σύλλογος σε ΠΑΕ, ΚΑΕ και ερασιτέχνη την τριετία, που θα μεσολαβήσει μέχρι να μπει η ομάδα στον Βοτανικό. Μαζί με τα δικά του χρήματα, που θα βάλει και τα 20 εκ. ευρώ ο Παναθηναϊκός θα σταθεί και πάλι στα πόδια του, για να φθάσει να μπει στον Βοτανικό και μετά όλα θα πάρουν τον δρόμο τους. Από κει και πέρα θα αναλάβει τα χρέη –που τώρα είναι 20 εκ. ευρώ- και θα πάρει την ΠΑΕ, αν ο Αλαφούζος συμφωνήσει.\nΓια μένα ο Βοτανικός και η συσπείρωση των φίλων του Παναθηναϊκού είναι το κύριο. Και για να σας είμαι ειλικρινής, δεν μπορώ να πιστέψω, ότι ο επώνυμος και ανώνυμος κόσμος του Παναθηναϊκού δεν θα συνεισφέρει οικονομικά μόλις μάθει, ότι ξεπεράστηκαν όλα τα εμπόδια και η ομάδα σε τρία χρόνια το πολύ θα έχει το δικό της γήπεδο. Και όσοι συγκρίνουν αυτή την προσπάθεια με αυτή της Παναθηναϊκής Συμμαχίας πραγματικά είναι εκτός θέματος. Τότε ήταν ο Αλαφούζος, τώρα είναι ο Γιαννακόπουλος. Τότε δεν υπήρχε καμία προοπτική, για να γίνει σύγχρονο γήπεδο στην ομάδα, τώρα υπάρχει ο Βοτανικός. Πρέπει όλοι μας να το καταλάβουμε. Δεν υπάρχει κάτι άλλο. Ή προχωράει αυτό το σχέδιο ή ο Παναθηναϊκός θα σβήσει.\nΠρίγκιπες και πριγκίπισσες, υπάρχουν μόνο στα παραμύθια. Θα πρέπει όλοι μαζί να συσπειρωθούμε και να στηρίξουμε την προσπάθεια ενός τρελού και παθιασμένου Παναθηναϊκού. Διότι μπορεί κάποιοι να διαφωνούν με κάποιες αποφάσεις του Δημήτρη Γιαννακόπουλου, κανείς, όμως δεν μπορεί να αμφισβητήσει το πάθος του και την μεγάλη προσφορά του στην ομάδα. Βγαίνει μπροστά στην δυσκολότερη στιγμή του συλλόγου και για το ποδόσφαιρο και για το μπάσκετ και για τον ερασιτέχνη. Το λιγότερο, που μπορούμε να κάνουμε, είναι να τον στηρίξουμε. Διότι αλλιώς δεν υπάρχει επόμενη μέρα για τον Παναθηναϊκό. Η τώρα, η ποτέ.\n*Την ημέρα, που φυσικά όλος ο κόσμος μιλάει για την συνέντευξη του Δημήτρη Γιαννακόπουλου, μάθαμε, ότι τηρήθηκαν οι νόμοι και ο Ολυμπιακός πέφτει στην Α2 στο μπάσκετ. Η ιστορία θα γράψει, ότι οι Αγγελόπουλοι έριξαν τον Ολυμπιακό στην Α2, διότι δεν άντεξαν να χάνουν από τον Παναθηναϊκό του Γιαννακόπουλου και, ότι γράφει δεν ξεγράφει… Τώρα αν του χρόνου θα παίζει στην Α1 και λέγεται… Ολυμπιακός Κύμης είναι άλλο θέμα. Και θα έχει ενδιαφέρον και… πλάκα αν συμβεί.\n*Τα 20 εκ. ευρώ που θα μαζευτούν, αν μαζευτούν θα πάνε στις ανάγκες της ομάδας, για τρία χρόνια. Ούτε ένα ευρώ δεν θα πάει για τον Βοτανικό. Για τον Βοτανικό η χρηματοδότηση έχει συμφωνηθεί και θα ανακοινωθεί σε κοινή συνέντευξη Τύπου Μπακογιάννη- Γιαννακόπουλου.\n*Επειδή πριν προλάβει να τελειώσει η συνέντευξη άρχισαν τα σενάρια καμία συμφωνία δεν έχει κάνει ο Γιαννακόπουλος με τον Βαρδινογιάννη για να μπει στην ΠΑΕ. Εξέφρασε απλά την επιθυμία να συνδράμουν οικονομικά σε αυτή την προσπάθεια όλοι οι επώνυμοι και πρώην μέτοχοι της ομάδας και ανέφερε τα ονόματα των Νίκα, Βαρδινογιάννη. Δεν είπε πότε ότι συμφώνησε μαζί τους, για να μπουν στην ΠΑΕ.\n*Στην ερώτηση αν του χρόνου τα χρέη της ΠΑΕ είναι 40 αντί για 20 εκ. ευρώ τι θα κάνει ο Γιαννακόπουλος, η απάντηση είναι απλή. Θα καλύψει τα 20, που είναι τώρα. Αλλά θα μοιάζει με τρέλα σε ένα χρόνο ο Αλαφούζος να κάνει άλλα 20 εκ. χρέη, ούτε φαίνεται, ότι μπορεί να γίνει κάτι τέτοιο.\n*Ηδη και λίγες ώρες μετά το τέλος της συνέντευξης βλέπω πολλούς απλούς φίλους του Παναθηναϊκού να ρωτάνε που να βάλουν τα χρήματα και πως θα ενημερωθούν. Υπάρχει ήδη ανταπόκριση, αν και είναι νωρίς. Υπομονή όλοι παιδιά, να πέσουν οι υπογραφές για τον Βοτανικό και όταν γίνει αυτό τότε θα υπάρξει ενημέρωση.


Την κατωτέρω διήγηση, καθώς και την άλλη, την επιγραφόμενη «Το Θαύμα της Καισαριανής», άκουσα από το στόμα της παθούσης, που είναι η κυρά-Ρήνη Ελευθέραινα, σεβάσμια γερόντισσα, Αθηναία.\n«Με είχαν παρατήσει όλοι οι δικοί μου, ο άνδρας μου, όπως κι ο αδερφός μου… Είχα παντρευτεί μικρή, μ’ αυτόν τον μπάρμπα-Λευθέρη, που βλέπεις, που κοντεύει τώρα τα ογδόντα πέντε.\nΘα ήταν ως είκοσι χρόνια μεγαλύτερος από μένα. Τόσο μικρή και τόσο άκακη και άγνωστη ήμουν, κορίτσι δεκατριών χρονών.\nΕκείνος με έπαιρνε στα γόνατά του και με φίλευε καραμέλες.\nΘα ήταν τριαντάρης τότε. Εγώ ούτε ιδέα είχα απ’ αυτά τα πράγματα.\nΣαν ήρθε η φοβερή χρονιά, που έφερε την κατοχή των Αγγλογάλλων και τη χολέρα, που βάσταξε τρεις μήνες κι έπαψε την ημέρα του Αγίου Φιλίππου, ύστερα από μεγάλη λιτανεία και δέηση που έκαμε ο λαός με τους παπάδες, με τα εικονίσματα, με σταυρούς και με ξεφτέρια κι οι Αγγλογάλλοι φοβέριζαν το βασιλιά μας, τον Όθωνα κι εκείνος ήταν κλεισμένος στο Παλάτι, μόνο για να παρηγορεί το λαό έβγαινε και δεν το κούνησε από την Αθήνα, μ’ όλη τη χολέρα και το θανατικό.\nΚι έβγαιναν τον ανήφορο οι Αγγλογάλλοι, πλήθος πολύ, καβαλαρία, δραγώνοι τους λέγανε και φαντάροι, που φορούσαν κάτι πουτούρια, και τους λέγανε Ζουάβους κι άλλοι με κατακόκκινες γιακέτες, κάτι φοβεροί, θεόρατοι άνδρες ως κει πάνω, με άντζες γυμνές, που φορούσαν κάτι σα φουστανέλες κι έβγαιναν κατά την πλατέα και φοβέριζαν τον Όθωνα. Κι όσο τον φοβέριζαν οι Αγγλογάλλοι, τόσο τον αγαπούσε ο λαός. Κι ο βασιλιάς πονούσε το λαό και σκορπούσε ελέη και ψυχικά πολλά απ’ το Παλάτι.\nΣαν ήρθε η χρονιά εκείνη, εμείς είμαστε παντρεμένοι τρία χρόνια μπροστά. Ο μπάρμπα-Λευθέρης με τις καραμέλες, με είχε καταφέρει. Θα ήμουν δεκαπέντε, ας ήμουν, το πολύ, δεκάξι χρονών, όταν έγινε η στεφάνωση. Εκείνος θα ήταν παραπάνω από τριάντα. Τότε, σαν ήρθε το κακό, χολεριάστηκα κι εγώ. Είχα γεννήσει λίγους μήνες μπροστά τη μοναχοκόρη, την Κατίγκω μου, αυτή που βλέπεις.\nΣαν μ’ έπιασαν οι εμετοί και τ’ άλλα τα συμπτώματα, Θεός να φυλάει - μακριά από σας - ο Λευθέρης, αυτός που βλέπεις, μ’ απαράτησε κι έγινε άφαντος. Πέρασαν πολλές ώρες και δε φάνηκε. Ο αδερφός μου ο Θύμιος κι αυτός, ούτε θέλησε να με ζυγώσει.\nΕκαθόμουν στην ενορία των Αγίων Αποστόλων, σ’ ένα στενό σοκάκι, στην Ακρόπολη από κάτω. Είχα το παιδί στην κούνια κι έκλαιγε.\nΕγώ υπόφερνα απ’ τους πόνους της αρρώστιας και δίψαγα φοβερά. Εφώναζα νά ’ρθει κανένας.\nΖητούσα ένα ποτήρι νερό για έλεος. Κανένας δεν ερχόταν.\nΟι γειτόνισσες, άλλες είχαν φύγει με την ώρα τους στην εξοχή κι άλλες έκαναν τον κουφό και δεν άκουαν. Μόνο ένας γείτονας, ο κυρ-Μικέλης ο Φουλδάκης, πέρασε το χέρι του απ’ το παραθυράκι και μου έριξε ένδεκα σβάντζικα.\nΕγώ του φώναζα να μου φέρει νερό. Αλλά μου είπε, δεν είχε κι έφυγε. Ή δεν είχε αληθινά ή φόβος τον έπιασε και δεν ήθελε να αργοπορήσει σιμά μου, μην κολλήσει. Καλά και τα ένδεκα σβάντζικα. Λεφτά δεν είχα. Μα ευχαρίστως θα έδινα τα ένδεκα σβάντζικα, για να μου έφερνε κανείς ένα ποτήρι νερό.\nΜια αρμάθα κυδώνια είχα κρεμασμένη στον τοίχο από ένα ραφάκι. Σηκώθηκα, πήρα ένα και το μάσησα για να ξεδιψάσω. Ύστερα, σαν καλύτερα μου φάνηκε να ήταν ψημένα. Έκαμα κουράγιο, άναψα φωτιά κι έψησα δυο-τρία και τά ’φαγα. Είχα κουράγιο. Η καρδιά μου γερή. Ο εμετός μου είχε πάψει από ώρα. Σαν είχα φάγει τα κυδώνια, μου φάνηκε πως μου κόπηκε κάπως η δίψα.\nΎστερα πάλι δίψασα χειρότερα.\nΣηκώθηκα και βγήκα έξω. Έκαμα λίγα βήματα στο σοκάκι.\nΗ γειτονιά έρημη. Ο κόσμος είχε φύγει. Αυλόπορτες κλεισμένες. Παράθυρα κλειδομανταλωμένα. Ψυχή δε φαινόταν πουθενά.\nΕπήγα παραπέρα ακόμα. Ήξερα πως ήταν μια βρύση κάπου εκεί. Έφτασα, με μεγάλη αδυναμία, με κομμένα γόνατα.\nΞέστριψα με κόπο την κάνουλα της βρύσης.\nΏ, συφορά μου! Το νερό είχε κοπεί. Σηκώνομαι, σέρνουμαι ακόμα παραπέρα… Δεν θυμάμαι αν είχα πάρει μαζί μου το κορίτσι μου απ’ την κούνια…»\nΕδώ η αφηγούμενη διακόπηκε και προσπαθούσε να αναπολήσει. Έπειτα επανέλαβε: Ναι… όχι, δεν το πήρα μαζί μου. Είχα βγει έξω για προσωρινά. Το ένα πρώτο για να βρω νερό κι έπειτα με την ελπίδα να απαντήσω κανένα γνώριμο… να τον ρωτήσω αν είδε τον άνδρα μου πουθενά. Χωρίς άλλο, είχα σκοπό να γυρίσω γρήγορα πίσω, στο σπιτάκι μου.\nΕπήγα παραπέρα απ’ τη βρύση, που δεν είχε νερό.\nΕκεί ακούω σαν μουρμουρητό, σαν σιγανή ψαλμωδία.\nΈφτασα απ’ έξω απ’ τους Αγίους Αποστόλους. Βλέπω μια μικρή καρότσα με τ’ αλογάκια της που έστεκε παρέκει, σε μια γωνιά του δρόμου.\nΗ πόρτα της εκκλησιάς ήταν ανοικτή. Βλέπω μια γριά. Ήταν η κλησιάρισσα. Σαν με είδε, φοβήθηκε και θέλησε να κλείσει την πόρτα από μέσα. Θα κατάλαβε απ’ την όψη μου, πως ήμουν μολεμένη. Σπρώχνω την πόρτα, φωνάζω.\nΕίδα που είχε δυο στάμνες, ακουμπισμένες από μέσ’ απ’ την πόρτα, σιμά στο παγκάρι. Η γριά με λυπήθηκε, σήκωσε τη μια στάμνα, που φαίνεται να είχε λίγο νερό, κάτω απ’ τη μέση και μου είπε:\nΈκαμα τις χούφτες μου, τις παλάμες μου βαθουλές, έσκυψα, αυτή μου έριχνε από λίγο-λίγο νερό μες στις χούφτες κι εγώ έπινα. Μου φάνηκε σαν αγιασμός. Αναστήθηκ’ η ψυχή μου. Ύστερα η γριά, σαν ετράβηξε τη στάμνα μέσα, έκαμε πάλι να σπρώξει την πόρτα, για να με κλείσει απ’ έξω. Εγώ έπιασα με τα δυο χέρια το φύλλο της πόρτας κι είπα:\n—Τι κάνουν μέσα; Άκουσα σιγανή ψαλμωδία και διάβασμα παπά.\n—Βαφτίζουν, μου είπε η καλόγρια, με τρόπο που έδειχνε πως ήταν στενοχωρεμένη, που δεν μπορούσε να με απομακρύνει.\nΕπέρασα το κεφάλι στο άνοιγμα της πόρτας. Ξαφνίστηκα.\nΈβαλα μια φωνή.\nΕκεί μέσα, στην εκκλησιά, γνώρισα δικούς μου ανθρώπους.\nΉταν ο Λευθέρης, ο άνδρας μου, ο Στάθης, ο γαμβρός του κι η Στάθαινα, η ανδραδέλφη μου, που είχε πάρει ευχή καθώς φαίνεται, πριν σαραντίσει κι εβάφτιζαν το μικρό τους, την πρώτη κόρη που του είχε κάμει η γυναίκα του η νιόνυφη.\nΈνας άλλος άνθρωπος ήταν μαζί τους. Αυτός ήταν ο αμαξάς εκείνης της καρότσας, που είχα δει να στέκει απ’ έξω εκεί. Κατάλαβα τι έτρεχε. Είχαν σκοπό να φύγουν όλοι τους μαζί, για κανένα περιβόλι κι είχαν έτοιμο και τον αμαξά με την καρότσα κι ο άνδρας μου, που έκανε και το νουνό, θα πήγαινε, καθώς φαίνεται, μαζί τους.\nΠριν φύγουν, θέλησαν σαν καλοί χριστιανοί, να βαφτίσουν το μωρό τους.\n—Πώς ήρθες; μου εφώναξε ο άνδρας μου σαν με είδε, πού άφησες το παιδί;\nΕκείνη τη στιγμή είχε τελειώσει η βάφτιση. Εγώ τους έγινα κουνούπι και δεν έφευγα από κοντά τους. Ο άνδρας μου ήταν συλλογισμένος. Μ’ έβλεπαν πως μου είχε πάψει ο εμετός κι εβαστούσα καλά στα πόδια μου. Ετοιμάζονταν για να φύγουν.\n— Θά ‘ρθω κι εγώ μαζί σας όπου πάτε! είπα εγώ, χτυπώντας το κοφτερό του χεριού επάνω στην παλάμη μου.\n— Πάμε μαζί, του λέω. Ο Λευθέρης άρχισε να ξύνεται.\nΟ αμαξάς, χωρίς να του προτείνει κανείς τίποτε, άρχισε να φέρνει δυσκολίες.\n— Συμφωνήσαμε για τρεις νοματαίους και το μωρό τέσσερις και μου δώσατε, τι μου δώσατε, τον άκουσα να λέει στον ανδράδελφό μου. Τώρα οι τέσσερις θα γίνουν έξι. Δεν μας παίρν’ η καρότσα.\nΟ ανδράδελφός μου, τον είδα που του έγνεψε με τρόπο, σαν να ήθελε να του πει: «Ησύχασε και μη σε μέλει… θα είμαστε όσοι είμαστε…» Τότε εγώ έβγαλα τα ένδεκα σβάντζικα, που μου είχε ρίξει ο γείτονας ο κυρ Μικέλης και δεν είχα ξεχάσει να τα δέσω καλά στο κλωνί της μανδήλας μου.\nΣαν άκουσε τον κουδουνισμό ο καροτσέρης, γύρισε κατά μένα.\n— Να, έχω ένδεκα σβάντζικα, είπα. Σου τα δίνω όλα να με πάρεις κι εμένα μαζί. Ο καροτσέρης ζύγωσε προς το μέρος μου. Ξέχασε πως ήμουν χολεριασμένη. Έβγαλα τα σβάντζικα και τα μετρούσα.\n— Να, πάρε τα και τα δέκα, είπα και να με πάρεις μαζί.\nΤην πρώτη φορά είχα πει ένδεκα, ύστερα, στη στιγμή, το μετάνιωσα κι είπα με τον εαυτό μου: «ας κρατήσω κι ένα σβάντζικο, δεν ξέρω τι γίνεται». Μα ο αμαξάς είχε ακούσει τα ένδεκα. Πάσχισα εγώ να το κρύψω το ένα μες στην παλάμη μου, μα εκείνος το είδε.\n— Είπες ένδεκα, είπε ο αμαξάς. Φέρ’ τα εδώ και θα σε πάρω.\n— Φέρ’ το και τ’ άλλο, επέμεινε ο αμαξάς. Μου τα πήρε και τα ένδεκα. Ο ανδράδελφός μου γύρισε και του είπε:\n— Τώρα δεν έλεγες πως θα πέσουμε πολλοί;\n— Μα, αφού μας παίρν’ η βάρκα! απολογήθηκε ο αμαξάς, η βάρκα χωρεί, εσάς τι σας μέλει; Είχαν δει πως δεν είχα πλέον άσκημα συμπτώματα, η όψη μου φαίνεται να είχε σιάξει και δεν έδειχναν μεγάλο φόβο. Η ανδραδέλφη μου, μου έριξε μια ματιά, σαν να με λυπήθηκε.\n—Ας έρθει κι αυτή η καημένη Στάθη, είπε του άνδρα της.\nΚοντολογίς, ο άντρας μου ο Λευθέρης, έκαμε κουράγιο, επήγε μόνος του ως το σπίτι, ηύρε το παιδί μας που έκλαιγε, το πήρε και μου το έφερε και λίγα ρουχικά μαζί. Μπαρκάραμε όλοι αντάμα στην καρότσα. Μείναμε δυο-τρεις μήνες με τον άνδρα μου, σ’ ένα περιβόλι μιανής συγγένισσάς μας, κοντά στον Αι-Γιάννη του Ρέντη.\nΕκεί έρχονταν συχνά Αγγλογάλλοι. Είχαν σταθμούς εκεί κοντά.\nΤους έπλυνα τα ρούχα και μου έδιναν ασημένια φράγκα.\nΈβλεπαν το κορίτσι μου, την Κατίγκω μου, που μεγάλωνε σιγά-σιγά κι εκόντευε να χρονίσει. Την εχάιδευαν κι έλεγαν: «Πίκκολο! πίκκολο!». Ως τόσο, όταν ήταν όλοι τους μαζί, καβαλαρία, με τις περικεφαλαίες τους, φαίνονταν φοβεροί, χωριστά και λίγοι-λίγοι, φαίνονταν κι αυτοί καλοί άνθρωποι.\nΠεράσαμε καλά. Η χολέρα έφυγε σε λίγο. Κοντά στα Χριστούγεννα, ήρθαμε στο σπίτι μας, στους Αγίους Αποστόλους, το ηύραμε απείραχτο και καθίσαμε με αγάπη και ειρήνη.\nΌχι μόνο είχαμε περάσει καλά, αλλά και κάτι λεφτά μου περίσσεψαν από τις υπηρεσίες που έκανα στους Αγγλογάλλους. Όταν γυρίσαμε στην Αθήνα μέσα, είχα σωστά εκατόν δέκα φράγκα ασημένια.\nΜου φάνηκε, τα ένδεκα σβάντζικα που είχα δώσει τρεις μήνες μπροστά στον καροτσιέρη, πως τα είχα σπείρει στη γης και καρποφόρησαν το δεκαπλάσιο.»


Οι ουρολοιμώξεις στις γυναίκες - Ygeiaonline.gr\nΟι ουρολοιμώξεις στις γυναίκες\nΚατηγορία: Υγεία της Γυναίκας\nΔημιουργήθηκε : 25 Μαΐου 2012\nΟ Δρ. Αλέξανδρος Λέκας, Χειρουργός Ουρολόγος-Ανδρολόγος, Διδάκτωρ Πανεπιστημίου Αθηνών, εξηγεί στο Υγείαonline.gr, ποιες είναι οι ουρολοιμώξεις που παρουσιάζονται στις γυναίκες και με ποιους τρόπους μπορούν να αντιμετωπιστούν. Οι λοιμώξεις του ουροποιητικού συστήματος αποτελούν τη συχνότερη αιτία λοιμώξεως στο γενικό πληθυσμό, η θεραπεία των οποίων επιβαρύνει σε μεγάλο βαθμό την οικονομία κάθε χώρας. Χαρακτηριστικά, από επιδημιολογικές μελέτες στις ΗΠΑ, προκύπτει ότι το 15% των χορηγούμενων αντιβιοτικών στη συγκεκριμένη χώρα δίνεται για την αντιμετώπιση κάποιας μορφής ουρολοίμωξης, με το συνολικό ετήσιο κόστος να ξεπερνά το 1 δις. δολάρια. Οι ουρολοιμώξεις στις γυναίκες ταξινομούνται ανάλογα με την εντόπισή τους, σε λοιμώξεις του κατώτερου (ουρηθρίτιδα και κυστίτιδα) και σε αυτές του ανώτερου ουροποιητικού (πυελονεφρίτιδα). Επίσης, ανάλογα με το αν εμφανίζονται σε υγιές ή πάσχων άτομο, ταξινομούνται σε μη επιπλεγμένες και επιπλεγμένες ουρολοιμώξεις αντίστοιχα. Στις μη επιπλεγμένες ουρολοιμώξεις ο κυριότερος αιτιολογικός παράγοντας (70-95%) είναι το κολοβακτηρίδιο (E. coli) και ακολουθεί ο Staphylococcus saprophyticus (5-10%). Πολύ σπάνια παρατηρούνται και άλλα μικρόβια όπως Proteus mirabilis και Klebsiella spp. Αντίθετα, σε επιπλεγμένες ουρολοιμώξεις οι ανωτέρω αιτιολογικοί παράγοντες ανευρίσκονται σε μικρότερο ποσοστό και το φάσμα των πιθανών παθογόνων διευρύνεται ανάλογα και με τη συνοδό πάθηση (λιθίαση, παρουσία καθετήρα κύστεως, ανοσοκαταστολή, σακχαρώδης διαβήτης). Η διάγνωση θα γίνει με τη βοήθεια του ιστορικού (ιστορικό ουρολοίμωξης, οικογενειακό ιστορικό ουρολοιμώξεων, ιστορικό λιθίασης ουροποιητικού, εφαρμογή αντισυλληπτικού διαφράγματος, όγκος υγρών που καταναλώνονται), της κλινικής εξέτασης (πρόπτωση γεννητικών οργάνων, κυστεοκήλη, ουρηθροκήλη), του εργαστηριακού (stick ούρων, γενική και καλλιέργεια ούρων, γενική αίματος) καθώς και του απεικονιστικού ελέγχου (ακτινογραφία ΝΟΚ, υπερηχογράφημα νεφρών-κύστεως). Σημαντικό ρόλο στη διάγνωση διαδραματίζει η συμπτωματολογία της ασθενούς, η οποία ποικίλει από συχνουρία, δυσουρία, αίσθημα βάρους στην κοιλιακή χώρα, αιματουρία (στις λοιμώξεις του κατώτερου ουροποιητικού) έως εμπύρετο με ρίγος, άλγος νεφρικής χώρας, καταβολή, ανορεξία και μείωση σωματικού βάρους ή ακόμα και σήψη σε σπάνιες περιπτώσεις σε λοιμώξεις του ανώτερου ουροποιητικού. Αναλυτικά μπορούμε να διακρίνουμε τις ακόλουθες περιπτώσεις ουρολοιμώξεων σε γυναίκες: Οξεία κυστίτιδα\nΤο 95% των γυναικών με ουρολοίμωξη εκδηλώνεται με συμπτωματολογία κυστίτιδας (συχνουρία, δυσουρία, αίσθημα βάρους στην κοιλιακή χώρα, αιματουρία).\nΥπολογίζεται ότι το 40% των γυναικών θα βιώσουν έστω και μία φορά στη ζωή τους επεισόδιο οξείας κυστίτιδας. Η διάγνωση βασίζεται στη συμπτωματολογία αλλά και στη γενική και καλλιέργεια ούρων όπου και επιβεβαιώνουν τον αιτιολογικό παράγοντα. Η θεραπεία εκλογής είναι οι κινολόνες και η τριμεθοπρίμη-σουλφομεθοξαζόλη σε βραχυπρόθεσμα θεραπευτικά σχήματα (έως τρεις ημέρες). Βασικό ρόλο διαδραματίζει και η αυξημένη κατανάλωση ύδατος όχι μόνο κατά τη διάρκεια της θεραπείας αλλά και ως τρόπος ζωής, για την αποφυγή υποτροπής. Ο απεικονιστικός έλεγχος κρίνεται απαραίτητος μόνο σε περιπτώσεις υποτροπών (>2 ουρολοιμώξεις το εξάμηνο ή > από 3 το χρόνο) και περιλαμβάνει ακτινογραφία ΝΟΚ και U/S νεφρών-κύστεως (έλεγχο λιθιάσεως) και αν κριθεί απαραίτητο συμπληρώνεται με ενδοφλέβια πυελογραφία, CT-ουρογραφία και κυστεοσκόπηση. Πολλές γυναίκες αναφέρουν ότι παρουσιάζουν ουρολοίμωξη μετά από σεξουαλική επαφή. Αν αυτό επιβεβαιωθεί κρίνεται απαραίτητη η διενέργεια εξετάσεων στον σύντροφο με γενική ούρων, καλλιέργεια ούρων και καλλιέργεια σπέρματος και αν βρεθεί αιτιολογικός παράγοντας δίνεται η κατάλληλη αντιβίωση. Σε περιπτώσεις όπου ο σύντροφος δεν έχει λοίμωξη του ουροποιογεννητικού συστήματος, προτείνεται η χορήγηση αντιβίωσης πριν από τη σεξουαλική επαφή ή αμέσως μετά. Οξεία πυελονεφρίτιδα\nΗ οξεία πυελονεφρίτιδα είναι μία σοβαρή λοίμωξη η οποία χαρακτηρίζεται από εμπύρετο (>38) με ρίγος, άλγος στη νεφρική χώρα, καταβολή δυνάμεων και ανορεξία. Σε αυτή την περίπτωση η λοίμωξη αφορά το ή τους νεφρούς και για αυτό συνιστάται ο άμεσος εργαστηριακός και απεικονιστικός έλεγχος και η χορήγηση για τουλάχιστον 15 ημέρες αντιβιοτικών από το στόμα ή ακόμα και παρεντερικά, αντιφλεγμονωδών καθώς και αυξημένη λήψη υγρών. Αν τα συμπτώματα επιμένουν παρά την αγωγή κρίνεται απαραίτητη η εισαγωγή σε νοσοκομείο για λήψη ενδοφλέβιας αντιβίωσης και περαιτέρω έλεγχο. Υποτροπιάζουσες ουρολοιμώξεις\nΥπολογίζεται ότι παρά τη θεραπεία και την αλλαγή του τρόπου ζωής, σε ένα ποσοστό 25%, θα παρουσιαστεί υποτροπή της νόσου στους επόμενους 18 μήνες, η οποία συνήθως προκαλείται από τον ίδιο μικροβιακό παράγοντα.\nΑν η υποτροπή συμβεί σε μικρό χρονικό διάστημα μετά τη λήξη της θεραπείας, θεωρείται βακτηριακή επιμονή και θα πρέπει να γίνει έλεγχος με ενδοφλέβια πυελογραφία και κυστεοσκόπηση για τον αποκλεισμό συνοδών παθήσεων όπως λιθίαση καθώς και συγγενείς ή/και επίκτητες ανωμαλίες του ουροποιητικού συστήματος. Οι υποτροπές συχνά προκαλούν ιδιαίτερο άγχος στις γυναίκες αφού όχι μόνο τους επηρεάζει σε σημαντικό βαθμό την ποιότητα ζωής αλλά τις οδηγεί και σε ιδέες ή εμμονές ότι πάσχουν από άλλη νόσο όπως π.χ καρκίνο.\nΣε περιπτώσεις συχνών υποτροπών χρησιμοποιείται η χορήγηση αντιβιοτικών σε πολύ μικρή δόση για μεγάλο χρονικό διάστημα (τακτική που καλείται χημειοπροφύλαξη) με σκοπό την εκρίζωση του μικροβίου και την αποστείρωση του ουροποιητικού. Ουρολοιμώξεις κατά την εγκυμοσύνη\nΙδιαίτερη ομάδα αποτελούν οι έγκυες γυναίκες στις οποίες παρουσιάζεται ουρολοίμωξη, γεγονός το οποίο μπορεί να οδηγήσει σε πρόωρο τοκετό, αυξημένη περιγεννητική θνητότητα, υπέρταση ή ακόμα και αναιμία στη μητέρα.\nΈτσι, όταν διαγνωσθεί συμπτωματική ή ασυμτωματική βακτηριουρία (μικρόβια στα ούρα) σε μία έγκυο, θα πρέπει πάντα να θεραπεύεται με σκοπό την αποφυγή των ανωτέρω επιπλοκών.\nΗ αντιβίωση αλλά και ο χρόνος της θεραπείας θα πρέπει να επιλέγονται με βάση τον τύπο της λοίμωξης αλλά και την εβδομάδα της κύησης με σκοπό την ασφάλεια της εγκύου αλλά και του εμβρύου. Λέκας Αλέξανδρος\nwww.lekas-urology.com Επιμέλεια άρθρου υγείας: Συντακτική Ομάδα Υγείαonline


''Μεγάλη Αλβανία, με χρήματα Ελλήνων''\nΣτην τελετή έναρξης του σχολείου παρευρέθησαν ο αναπληρωτής Αλβανός πρέσβης και οι επικεφαλής του τοπικού συμβουλίου της περιοχής. Ο αναπληρωτής Αλβανός Πρέσβης τόνισε ότι εκτιμά ιδιαίτερα την πρωτοβουλία των ελληνικών αρχών και είναι υπερήφανος για το γεγονός πως τώρα δίνεται η ευκαιρία στα παιδιά να μάθουν σωστά τη μητρική τους γλώσσα.\nΚαι μπορεί το μικρό παιδί να μην γνωρίζει τι εκφράζει και πως έχει χρησιμοποιηθεί η μπλούζα που φορούσε, αλλά οι μεγαλύτεροι και ειδικά ο αναπληρωτής πρέσβης της Αλβανίας στην Ελλάδα, θα πρέπει να δώσουν εξηγήσεις. Όπως μεγάλο μερίδιο ευθύνης φέρουν και οι γονείς.\nΕδώ, να τονιστεί ότι τα αλβανικά σχολεία που εγκαινιάζονται στην Κρήτη και αλλού, για να μάθουν οι αλβανοί μαθητές τη γλώσσα τους, τα πληρώνουν οι Έλληνες φορολογούμενοι. Μάλλον μ' αυτον τον τρόπο, θέλουν να μας ''ευχαριστήσουν''.\nΑλβανία, Μπλουζάκι, Παλαιοχώρα, Σχολείο


Νίκος Νικολόπουλος: Είναι μεγάλα παιδιά στην ΠΑΕ Παναχαϊκή και δεν θα θέσουν σε κίνδυνο την ομάδα - Δελτία Τύπου 2017 - Νίκος Ι. Νικολόπουλος Βουλευτής Αχαϊας\nΝίκος Νικολόπουλος: Είναι μεγάλα παιδιά στην ΠΑΕ Παναχαϊκή και δεν θα θέσουν σε κίνδυνο την ομάδα\nΗ ΠΑΕ Παναχαϊκή, οι επικείμενες εκλογές στο Επιμελητήριο Αχαΐας και η διεκδίκηση της διεξαγωγής των Παράκτιων Μεσογειακών Αγώνων από την Πάτρα, αποτέλεσαν το τρίπτυχο της ραδιοφωνικής παρέμβασης του Αχαιού Προέδρου του Χριστιανοδημοκρατικού Κόμματος Ελλάδας και ανεξάρτητου βουλευτή Νίκου Νικολόπουλου στον SPOR 24 FM Πάτρας και τον δημοσιογράφο Χρήστο Βεργανελάκη.\nΑναφερόμενος, αρχικά, στη διεκδίκηση των Αγώνων είπε ότι είναι σωστό να συμπεριφέρεται εξωστρεφώς η πόλη, ωστόσο ζήτησε από τους αρμόδιους να δημοσιοποιήσουν ποιο θα είναι το ανταποδοτικό όφελος για την Πάτρα, με δεδομένο ότι θα κοστίσουν 3 εκ. ευρώ.\nΑκολούθως, ο Νίκος Νικολόπουλος ρωτήθηκε για την νέα εποχή της ΠΑΕ Παναχαϊκή και μάλιστα δεν δίστασε να θίξει τις διαταραγμένες σχέσεις κάποιων μελών της «Παναχαϊκής Συμμαχίας». Συγκεκριμένα είπε:\n«Το εγχείρημα της « Παναχαϊκής Συμμαχίας» δεν κινδυνεύει από την όποια διαφορετική εκλογική προτίμηση ή την όποια κοινωνική σχέση, ακόμα και την όποια προσωπική διαφορά δυο, τριών ή και περισσότερων στελεχών της.\nΤα μεγάλα παιδιά ξέρουν- θέλω να πιστεύω- να διαχωρίζουν αυτά και να μην ακυρώνουν την επίτευξη του υπέρτερου στόχου, όπως είναι η οργάνωση της Π.Α.Ε. η ανάπτυξη των υποδομών της, η οικονομική της αυτάρκεια και, εν τέλει, η επάνοδος της στην Α’ Εθνική. Άλλοι είναι οι πραγματικοί κίνδυνοι.\nΣήμερα υπηρετείται ένα πλάνο, που θέλει χρόνο για να υλοποιηθεί. Η Παναχαϊκή απουσιάζει μια 15ετία από το τοπ επίπεδο του Ελληνικού ποδόσφαιρου. Μέχρι να επανέλθει στην Α’ Εθνική απαιτείται κάθε χρόνο η κάλυψη των «ανοιγμάτων» της από τους μετόχους, αλλά και επενδυτικά κεφάλαια για έργα υποδομής, ώστε να είναι πανέτοιμη στην μεγάλη κατηγορία.\nΔύο, λοιπόν, είναι τα ζητήματα- αγκάθια. Το πρώτο, που απεύχομαι βέβαια, είναι η «κόπωση» των μετόχων και «συμμάχων», γιατί είναι υποχρεωμένοι να βάζουν συνέχεια το χέρι στη τσέπη και το δεύτερο η στάση των φιλάθλων, σε σχέση με την υπομονή τους, τα ζητούμενά τους και τον χρόνο επανόδου της ομάδας στην Α’ Εθνική».\n«Στήριξα τον Πλάτωνα, αλλά δεν πέρασε τη… βάση».\nΣτη συνέχεια η κουβέντα με τον δημοσιογράφο πήγε στο Επιμελητήριο και ο Νίκος Νικολόπουλος υπογράμμισε:\n«Είναι άλλη η «μπάλα» στο Επιμελητήριο και άλλη στο γήπεδο της Παναχαϊκής.\nΔιατύπωσα, όπως ξέρετε, άποψη πρόσφατα για το Επιμελητήριο και έκρινα ως… μετεξεταστέο το έργο του Πλάτωνα Μαρλαφέκα στην προεδρία του φορέα. Ωστόσο, θα θυμάστε, σε ό,τι αφορούσε την Παναχαϊκή, συνέδραμα τον δίκαιο αγώνα της «Συμμαχίας» για να μην βαρύνουν τα χρέη των παλιών μεγαλομετόχων τη νέα ΠΑΕ.\nΚι αύριο το πρωί αν έχω τη δυνατότητα και μου το ζητήσει ο Πλάτωνας, να στηριχθούν όποιες επενδυτικές προσπάθειες της LUX στο Αίγιο ή στις αγορές της Ασίας ή της Αφρικής, θα το πράξω.\nΥπόθεση εργασίας κάνω για να αντιληφθείτε πως σκέφτομαι. Δεν υπάρχει κάποιο προσωπικό ζήτημα. Έξω από τα κοινά, είμαστε φίλοι. Έτσι τουλάχιστον νοιώθω εγώ, που συνδέομαι κοινωνικά και ανθρώπινα μαζί του. Στον δημόσιο στίβο, όμως, θα τον κρίνω και θα με κρίνει. Θα επικροτήσω ή θα αποδοκιμάσω πράξεις του κι έχει το δικαίωμα να κάνει το ίδιο. Στις προηγούμενες εκλογές του Επιμελητηρίου είδα θετικά και ενίσχυσα την υποψηφιότητά του. Τώρα κρίνω, από τα πεπραγμένα του ότι δεν πέρασε τη… βάση.\nΕίναι υποκειμενική η άποψή μου, αλλά ξέρετε ότι πάντα λέω αυτό που νοιώθω και που πιστεύω. Ας έστρωνε καλύτερα. Τι να του κάνω εγώ;\n«Πάνω απ’ όλα οι θεσμικοί ρόλοι»\nΆλλωστε, αξίζει να πω, για να υποδηλώσω τον τρόπο που σκέφτομαι και ενεργώ, πως σε οποιαδήποτε πρόβλημα του Επιμελητηρίου, είτε μου ζητήθηκε, είτε κινήθηκα αυτοβούλως, έκανα πολλές κοινοβουλευτικές παρεμβάσεις, χωρίς να επηρεάζομαι από την όποια άποψη σχημάτιζα για το έργο του. Για έναν απλό λόγο. Πάντα, πάνω από ένα πρόσωπο- κι εν προκειμένω τον Πλάτωνα- θέτω ένα θεσμό, την αποστολή του και τη χρησιμότητά του στο κοινωνικό σύνολο.\nΈχω κι ένα ακόμη ατράνταχτο επιχείρημα. Δεν ήμουν ποτέ στο παραβάν για να ξέρω αν με ψήφισε ή όχι τις πολλές φορές που ήμουν υποψήφιος βουλευτής.\nΜπορεί να με ψήφιζε, μπορεί και όχι.\nΟυδόλως, όμως, αυτό όλα τα χρόνια έχει επηρεάσει την θεσμική μου λειτουργία.\nΕίχε και έχει αυτός και εγώ και όλοι το δικαίωμα της επιλογής κόμματος και Βουλευτή. Και φαντάζομαι ότι θα συμφωνήσετε πως δεν πρέπει να μπερδεύουμε την γραβάτα με το σώβρακο…».\n«Εύχομαι να μην κουραστούν οικονομικά οι μέτοχοι της Παναχαϊκής».\nΕπανερχόμενος στην ΠΑΕ Παναχαϊκή, ο ανεξάρτητος βουλευτής, επέμεινε σε ενδεχόμενη οικονομική «κόπωση» των μετοχών, υποστηρίζοντας:\n«Η Παναχαϊκή σήμερα δεν είναι φιλανθρωπικό σωματείο, ούτε ο Ρόταρυ Πατρών, ούτε ο φυσιολατρικός, ούτε το φιλόπτωχο. Είναι Α.Ε. Είναι, λοιπόν μια πολυμετοχική επιχείρηση.\nΜίλησα νωρίτερα για οικονομική «κόπωση» των μελών της «Παναχαϊκής Συμμαχίας» που ήδη φάνηκε από το γεγονός ότι δεν μπήκαν κάποιοι μέτοχοι στο Δ.Σ. της ΠΑΕ, όπως π.χ. ο κ. Κοντοθόδωρος. Θέλω να τοποθετηθώ σ’ αυτό το λεπτό θέμα πιο εξειδικευμένα.\nΣήμερα, ως εταιρία η Παναχαϊκή διοικείται από Δ.Σ. Το δε, βάρος των υπογραφών, των ευθυνών και των υποχρεώσεων πέφτει στον πρόεδρο Κώστα Μπακαλάρο. Μην συγχέουμε, λοιπόν, τον εθελοντισμό της «Π.Σ.» με την εταιρία.\nΑπεύχομαι κάθε οικονομική «κόπωση» των «Συμμάχων». Άνθρωποι, όμως, είμαστε. Κι ύστερα, οι αντοχές του καθενός δεν είναι ανεξάντλητες. Έχω πληροφορηθεί, για παράδειγμα, ότι ο φετινός προϋπολογισμός της ΠΑΕ είναι 800.000€. Πόσα θα είναι τα έσοδα από τα εισιτήρια διαρκείας, τα εισιτήρια των αγώνων, τις διαφημίσεις και τις χορηγίες; Κρατική αρωγή δεν υπάρχει. Τηλεοπτικό συμβόλαιο δεν υπάρχει, αλλά κι αν υπάρξει δεν θα ξεπεράσει τις 100.000€.\nΧοντρικά, εκτιμώ, ότι θ’ απαιτηθούν 300-400.000€ για να καλυφθούν όλα τα έξοδα της σεζόν. Αν κιόλας οι εισπράξεις των αγώνων είναι αυτές που έχουν προϋπολογιστεί. Αν, ο μη γένοιτο, δεν κάνει πορεία πρωταθλητισμού η Παναχαϊκή, ποια θα είναι η ανταπόκριση των φιλάθλων;\nΘέτω προβληματισμούς, όπως διαπιστώνετε, που δεν απέχουν από την σκληρή πραγματικότητα της Β’ Εθνικής και το κάνω με καλή προαίρεση».\n«Ο Μπακαλάρος έχει τη δύναμη του Σπανού ή του Κωστούλα…»\nΟλοκληρώνοντας την ραδιοφωνική παρέμβασή του ο Νίκος Νικολόπουλος επισήμανε:\n«Δεκαπέντε επιφανείς συμπολίτες έχουν βάλει τα ωραία τους λεφτά, τους συγχαίρουμε γι’ αυτό και τους ευχαριστούμε. Δεν λείπουν, όμως, ρεαλιστικά, οι φόβοι για το αύριο. Πάντα πρέπει να το έχουμε κατά νου αυτό. Και τι θα γίνει τότε; Θα πάρει το φορτίο ο Κώστας Μπακαλάρος; Αυτός είναι ο Πρόεδρος. Και είναι πολλά τα λεφτά, φίλε Κώστα. Ελπίζω να το έχεις συνειδητοποιήσει και να έχεις κάνει το κουμάντο σου.\nΕύχομαι να αποδειχθεί ότι οι 15 αθροίζουν όχι έναν, αλλά δύο, τρεις και… δεκατρείς Πανόπουλους και Κωστούλες. Ο Μπακαλάρος δεν είναι τυχαίος, είχε την οικονομική δύναμη του Σπανού. Μακάρι, βέβαια, να μην χρειασθεί να «ματώσουν».\nΟλόψυχα λέω, μακάρι να πάνε όλα καλά, γιατί είναι δυσκολότατο το εγχείρημα και- κακά τα ψέματα- θέλει υπομονή και χρήμα. Μακάρι, μακάρι, μακάρι…».


Ristorante Canaletto, Dese - Κριτικές εστιατορίων - TripAdvisor\nDese: Όλα τα εστιατόρια\nRistorante Canaletto: Εστιατόρια στην περιοχή\nDese: Δημοφιλείς κουζίνες\nDese: Kαφέ εστιατόρια\nDese: Θαλασσινά εστιατόρια\nDese: Ιταλική εστιατόρια\nDese: Μεσογειακή εστιατόρια\nDese: Πίτσα εστιατόρια\nΕστιατόρια για χορτοφάγους, Dese\nΕστιατόρια που σερβίρουν κουζίνα χωρίς γλουτένη (Dese)\nDese: Όλες οι δραστηριότητες\nΔραστηριότητες κοντά σε: Ristorante Canaletto\nΕστιατόρια σε Dese\nΝο 1 από 2 Εστιατόρια - Dese\nVia Litomarino 1, 30173 Dese, Ιταλία\nΉμασταν μια παρέα af 16 δανών για 4 πιάτων δείπνο με κρασιά και νερό συνιστάται από το εστιατόριο. Τα πάντα ήταν καλό, καθώς και την ατμόσφαιρα και την εξυπηρέτηση.\nΦάγαμε μεσημεριανό εδώ, μαζί με τους συναδέλφους μου ως εναλλακτική λύση για το αεροδρόμιο για φαγητό. Περιμέναμε για 30 λεπτά μετά την παραγγελία χωρίς γλουτένη, ζυμαρικά και συνήθεις ραβιόλια. Δεν ξέρω αν ήταν το μενού χωρίς γλουτένη, πράγμα που μας περιμένουν, αλλά ούτως ή άλλως:...τα ζυμαρικά με θέα στη θάλασσα, το φαγητό ήταν εξαιρετικό. Ακριβό, αλλά αξίζει απόλυτα. Grazie!Περισσότερα\nΑπροσδόκητη ανακάλυψη του best εστιατόριο θαλασσινών!\nΤο καλύτερο εστιατόριο με θαλασσινά και έχω πάει! Εξαιρετική εξυπηρέτηση, η ατμόσφαιρα, οι τοπικές, δεν τους τουρίστες, ο ιδιοκτήτης κάνει τη συνολική εμπειρία τόσο ιδιαίτερο και το φαγητό είναι απλά πέρα από νόστιμα. Βρισκόμαστε πάλι εκεί την Παρασκευή!\nΠήγα εκεί με την οικογένειά μου, χθες ήταν τα γενέθλιά μου και δεν είχε ακόμη για να καλύψει το κενό. Ήταν μια recomandation ρεσεψιονίστ του ξενοδοχείου μας και θα μπορούσα να πω ότι ήταν ήδη μια εξαιρετική πρόταση. Πρώτη (Primo piati) είχαμε χτένια με τις...ταλιατέλες, χρησιμοποίησα την εκλεκτή Olive ψωμί για να καθαρίσετε την πλάκα ... ότι πρέπει να πούμε τα πράγματα; Ως κύριο πιάτο (secundo piati) είχαμε ψητό ψάρι ... ποτέ δεν είχα ένα καλύτερο ... τα παιδιά μου είχαν το κοτόπουλο, για μία ψαροταβέρνα πάντα ένα στοίχημα ... αλλά ήταν τόσο delecate ... παράδεισος! Επιδόρπιο και λίγο grappa ως φινίρισμα και θα μπορούσαμε να πάμε σπίτι με μια παραδεισένια αίσθηση. Το νομοσχέδιο δεν θα κακομάθουν τους βράδυ ... ένα μέρος για να επιστρέψω.Περισσότερα\nΟ/η CristianaAntonio, Proprietario του Ristorante Canaletto, έχει απαντήσει σε αυτή την κριτικήΑπάντηση: 4 Σεπτεμβρίου 2014\nΛάβετε γρήγορα απαντήσεις από το προσωπικό του Ristorante Canaletto και από προηγούμενους επισκέπτες.\nΔιαθέσιμο πάρκινγκ, Κρατήσεις, Καθίσματα, Με προσωπικό σερβιρίσματος, Προνομιακό πάρκινγκ, Δωρεάν πάρκινγκ εκτός δρόμου, Διαθέσιμα καρεκλάκια για μωρά, Πρόσβαση σε αναπηρική καρέκλα, Σερβίρει αλκοόλ, Πλήρες μπαρ, Δέχεται American Express, Δέχεται Mastercard, Δέχεται Visa, Δέχεται πιστωτικές κάρτες\nΟικογένειες με παιδιά, Επαγγελματικές συναντήσεις, Τοπική κουζίνα, Ειδικές περιστάσεις, Κατάλληλο για παιδιά, Ρομαντικό, Μεγάλες παρέες\nΔιεύθυνση: Via Litomarino 1, 30173 Dese, Ιταλία\nΤοποθεσία: Ευρώπη > Ιταλία > Βένετο > Επαρχία Βενετίας > Πόλη της Βενετίας > Dese\nΑριθμός τηλεφώνου: +39 041 541 7477


Γιώργος Σταθάκης: Τέλος η συζήτηση για την αλλαγή όδευσης του TAP - KavalaWebNews.gr\nΓιώργος Σταθάκης: Τέλος η συζήτηση για την αλλαγή όδευσης του TAP\n«Έγιναν αλλαγές που έλαβαν υπόψη τους τις ανησυχίες, όπως είχαν διατυπωθεί» / Δύο έργα, ένα αρδευτικό κι ένα ύδρευσης, χρηματοδοτεί ο αγωγός\nΔύο σημαντικά έργα, ένα αρδευτικό κι ένα ύδρευσης, που αφορούν την περιοχή της δημοτικής ενότητας Φιλίππων, πρόκειται να υλοποιηθούν το επόμενο διάστημα, με χρηματοδότηση του αγωγού ΤΑΡ και του υπουργείου Περιβάλλοντος και Ενέργειας.\nΤο πρωί της Δευτέρας (14/5) στο δημαρχείο της Καβάλας, υπήρξε συνάντηση μεταξύ της δημάρχου, Δήμητρας Τσανάκα, του αντιπεριφερειάρχη, Θόδωρου Μαρκόπουλου και του υπουργού Περιβάλλοντος και Ενέργειας Γιώργου Σταθάκη, μετά το πέρας της οποίας έγιναν οι σχετικές ανακοινώσεις στα τοπικά μέσα ενημέρωσης, στο πλαίσιο συνέντευξης Τύπου.\nΓ. Σταθάκης: «Η συγκρότηση της επιτροπής, όπως και οι αμοιβαίες δεσμεύσεις, θα συνυπογραφούν σε ένα πλαίσιο συμφωνίας που θα υπογραφεί ανάμεσα στα εμπλεκόμενα υπουργεία, τον δήμο και την περιφέρεια»\nΔ. Τσανάκα: «Το υπουργείο ανταποκρίθηκε. Πρέπει να κάνουμε γρήγορα την ομάδα εργασίας, ο κ. υπουργός είναι πρόθυμος να βάλει την υπογραφή του. Αυτό είναι σημαντικό για εμάς και γι’ αυτό συμφωνήσαμε να τρέξουμε όλα τα διαδικαστικά πολύ γρήγορα…»\nΑπό την πλευρά της η δήμαρχος Καβάλας, Δήμητρα Τσανάκα, δήλωσε: «Το μεγάλο πρόβλημα της περιοχής ήταν αφενός μεν η όδευση του ΤΑΡ, αφετέρου δε η λειψυδρία. Τα χωριά που είχαν νερό και δεν είχαν λειψυδρία στην περιοχή του κάμπου των Φιλίππων είχαν ένα νερό μολυσμένο με νιτρικά και επομένως εδώ και τρία χρόνια ο δήμος μας, μέσω της Δ.Ε.Υ.Α.Κ., εκπονεί μελέτη για να μπορέσει να δώσει στους κατοίκους των περιοχών αυτών νερό από τον αγωγό που φέρνει νερό στην Καβάλα. Το συζήτησα με τους εκπροσώπους του ΤΑΡ και τον υπουργό την τελευταία φορά στην Αθήνα. Εμείς την μελέτη την έχουμε έτοιμη, παραδόθηκε. Είναι ένα πάρα πολύ σημαντικό έργο, αλλά …δει δη χρημάτων ω άνδρες Αθηναίοι! Εμείς δεν έχουμε αυτά τα χρήματα για το έργο. Ζητήσαμε από τον ΤΑΡ με τα ανταποδοτικά του και μέσω του υπουργείου να μας βοηθήσει κι αυτό για να μπορέσουμε να δώσουμε νερό στους κατοίκους αυτής της περιοχής. Το υπουργείο ανταποκρίθηκε. Πρέπει να κάνουμε γρήγορα την ομάδα εργασίας, ο κ. υπουργός είναι πρόθυμος να βάλει την υπογραφή του. Αυτό είναι σημαντικό για εμάς και γι’ αυτό συμφωνήσαμε να τρέξουμε όλα τα διαδικαστικά πολύ γρήγορα. Υποσχέθηκε, επειδή υπάρχουν κι άλλα χιλιόμετρα του ΤΑΡ στον δήμο, μας τα ανταποδοτικά πέρα από την περιοχή των Φιλίππων να πάνε κι αλλού γιατί θα είναι για το καλό όλου του δήμου».\nΘ. Μαρκόπουλος: «Είναι έργο ιδιαίτερα σημαντικό, προκειμένου να μπορεί να υπάρχει υδατική επάρκεια χειμώνα και καλοκαίρι»\n«Είχαμε την ευκαιρία να θέσουμε στον υπουργό ένα έργο που έχει δυο παρεμβάσεις. Είναι τα δυο τρικάναλα που είναι ταμιευτήρες νερού. Είχε ολοκληρωθεί η μελέτη από την εποχή της νομαρχίας κι αυτές θα επικαιροποιηθούν. Είναι δυο ταμιευτήρες, ο ένας έχει και επισκέψιμο χαρακτήρα. Είναι παρεμβάσεις επιπλέον των άλλων έργων που χρηματοδοτεί ο ΤΑΡ στα όρια της Π.Α.Μ.Θ. Είναι έργο ιδιαίτερα σημαντικό, προκειμένου να μπορεί να υπάρχει υδατική επάρκεια χειμώνα και καλοκαίρι και πιστεύω ότι θα είναι σημαντικό να προχωρήσουμε», ανέφερε από τη μεριά του στις δηλώσεις του ο αντιπεριφερειάρχης Καβάλας, Θόδωρος Μαρκόπουλος.\nΟ Γ. Σταθάκης για την όδευση του αγωγού ΤΑΡ\nΤέλος, ερωτηθείς σχετικά με την όδευση του αγωγού ΤΑΡ ο κ. Σταθάκης απάντησε: «Το θέμα της όδευσης το μελετήσαμε διεξοδικά τους τελευταίους έξι μήνες. Πήραμε υπόψη όλες τις ανησυχίες, όπως είχαν διατυπωθεί. Καταρχάς για τον αρχαιολογικό χώρο, για τη γη υψηλής παραγωγικότητας, για την πιθανή επίπτωση στο υδάτινο δυναμικό στην προοπτική αστικής επέκτασης, για την τύρφη κλπ. Κάναμε διεξοδικές μελέτες από το Τ.Ε.Ε. και άλλους φορείς και κάναμε όλες τις αναγκαίες αλλαγές στην υφιστάμενη όδευση, ώστε να μην υπάρξει κανένας απολύτως αντίκτυπος στα τέσσερα αυτά θέματα. Άρα, κάναμε αλλαγές, οι οποίες προστατεύουν τον αρχαιολογικό χώρο, μετακινήσαμε τον αγωγό από εκεί που έχει τύρφη σε μια περιοχή που δεν έχει και δημιουργήσαμε αλλαγές στον ίδιο τον αγωγό. Θα έχει διπλάσιο πάχος για να μην επηρεάσει οποιαδήποτε αστική επέκταση στο μέλλον, άρα έγιναν αλλαγές που έλαβαν υπόψη τους τις ανησυχίες, όπως είχαν διατυπωθεί. Υπό αυτούς τους όρους οριστικοποιήθηκε η όδευση και σε αυτό το θέμα δεν μπορούμε να πάμε πίσω».


Σταθμός Dijon Saulon, Σολόν-λα-Σαπέλ: Ενοικιαζόμενα για διακοπές | HomeAway\nΒρείτε 231 Διαμερίσματα\nΣταθμός Dijon Saulon: Βρείτε τις καλύτερες επιλογές τουριστική κατοικίας για τις διακοπές σας.\nΣταθμός Dijon Saulon, Σολόν-λα-Σαπέλ: Πού να μείνετε;\nΣταθμός Dijon Saulon: Στις καταχωρίσεις των καταλυμάτων μας για το 2019, θα βρείτε 436 διαφορετικά εξοχικά σπίτια. Από 104 Οικίες έως 231 Διαμερίσματα, επιλέξτε το ιδανικό κατάλυμα για τις διακοπές σας ή για ένα σαββατοκύριακο. Με τη HomeAway θα νιώθετε όπως στο σπίτι σας.\nΠοια είναι η καλύτερη περιοχή για να μείνετε σε Σταθμός Dijon Saulon;\nΕίτε ταξιδεύετε μόνοι σας είτε με την οικογένεια ή τους φίλους σας, ορίστε οι περιοχές με τη μεγαλύτερη επιλογή κατοικιών για πολυήμερες διακοπές ή απλώς για μια απόδραση το σαββατοκύριακο σε: Σταθμός Dijon Saulon:\nPoussots: 71 τουριστικά καταλύματα\nBourroches: 46 τουριστικά καταλύματα\nMaladière: 80 τουριστικά καταλύματα\nMontmuzard: 83 τουριστικά καταλύματα\nΜπορώ να νοικιάσω Οικίες σε Σταθμός Dijon Saulon;\nΝαι, φυσικά. Η HomeAway προσφέρει 104 Οικίες σε Σταθμός Dijon Saulon. Άλλοι δημοφιλείς τύποι ενοικιαζόμενων καταλυμάτων σε Σταθμός Dijon Saulon περιλαμβάνουν:\nΔιαμερίσματα: 231 ενοικιαζόμενα καταλύματα διακοπών\nΜπορώ να βρω κατάλυμα διακοπών σε αυτόν τον προορισμό (Σταθμός Dijon Saulon) με την επιλογή: πισίνα;\nΝαι, μπορείτε να διαλέξετε το κατάλυμα διακοπών που προτιμάτε με αυτήν την επιλογή (πισίνα) ανάμεσα στα 35 τουριστικά καταλύματά μας σε Σταθμός Dijon Saulon. Χρησιμοποιήστε τη μπάρα αναζήτησής μας για να αποκτήσετε πρόσβαση στα διαθέσιμα self catering καταλύματα.\nΜπορώ να κλείσω ένα κατάλυμα για διακοπές απευθείας online ή αμέσως κοντά σε Σταθμός Dijon Saulon;\nΝαι, η HomeAway προσφέρει μια επιλογή 436 διαθέσιμων τουριστικών καταλυμάτων για απευθείας κράτηση online και 173 για άμεση κράτηση κοντά σε Σταθμός Dijon Saulon. Μην περιμένετε, ρίξτε μια ματιά στα self-catering καταλύματά μας μέσω της μπάρας αναζήτησής μας και ετοιμαστείτε για το επόμενό σας ταξίδι σε Σταθμός Dijon Saulon!\nΣταθμός Dijon Saulon - Εξερευνήστε προορισμούς στη γύρω περιοχή\nΣταθμός Dijon Gemeaux


Αγαπητή «Α, μπα»: Είμαι υποχρεωμένη να την συγχωρήσω ενώ δεν το νιώθω; - Α,ΜΠΑ\nΑΡΧΙΚΗ ΑΓΑΠΗΤΗ Α, ΜΠΑ Αγαπητή «Α, μπα»: Είμαι υποχρεωμένη να την συγχωρήσω ενώ δεν το νιώθω;\nΑγαπητή «Α, μπα»: Είμαι υποχρεωμένη να την συγχωρήσω ενώ δεν το νιώθω;\nαπό Λένα Φουτσιτζή 15.11.2019, 09:00 8.2k Views 21 Σχόλια\nΑ, μπα και σχολιαστές, χρειάζομαι τη γνώμη σας. Εδώ και 4 χρόνια έχω διακόψει κάθε σχέση με την άλλοτε πολύ καλή καρδιακή μου φίλη. Οι λόγοι ήταν πολλοί στα χρόνια που τη ξέρω (απο την 1η Δημοτικού, σήμερα και οι 2 στα 38) αλλά αρκούσε μια αφορμή για να διαλυθούν όλα. Την αγαπούσα και τη νοιαζομουν. Κι αυτή εμένα, το ξέρω, αλλά ήταν τόσο κακοτροπος χαρακτήρας, σε βαθμό που πολλές φορές σκεφτόμουν ότι είναι κακιά. Τα μούτρα τα είχε στο τσεπάκι. Πολύ συχνά με μια passive aggressive συμπεριφορά. Όσο ήμασταν φοιτήτριες και πριν τα 30 αφενός τη δικαιολογούσα αφετέρου δεν έβρισκα τη δύναμη να της πω ότι δεν την αντέχω άλλο! Δεν άντεχα τα ξεσπάσματα της όταν δεν ήταν καλά. Δεν άντεχα τα μούτρα της. Δεν άντεχα την αυταρχική της συμπεριφορά τύπου θα πάμε εκεί που θέλω εγώ και θα κάνουμε αυτό που θέλω εγώ αλλιώς θα κατεβάσω προβοσκιδα κι ας έχω απο πίσω 5 άτομα που θέλουν κάτι διαφορετικό, θα περάσει το δικό μου! Αυτός ήταν ο χαρακτήρας της κατά βάση. Έχει πολλά πολλά ψυχολογικά θέματα που προσπάθησε κατά καιρούς με ειδικούς ψυχικής υγείας να αντιμετωπίσει (και τη δική μου αμέριστη στήριξη σε ο,τι χρειαζόταν) αλλά μόνο όταν της έβγαιναν ψυχοσωματικά με κρίσεις πανικού προσπαθούσε να κάνει κατι. Αρνιόταν πεισματικά να πάρει φάρμακα που τις πρότειναν ψυχίατροι ώστε να προχωρήσει η θεραπεία κι αυτός ο κύκλος διαιωνιζοταν. Ήξερα ότι ζούσε σε μια απίστευτα προβληματική οικογένεια με μια μητέρα που δεν την κατάλαβε ποτέ και δεν την έκανε ποτέ να νιώσει σημαντική. Παράλληλα στη ζωή της έκανε μόνιμα λάθος επιλογές σε άνδρες, μπλεκοντας με δεσμευμενους που το μονο που έβλεπα ότι της κάνουν είναι να επιβεβαιώνουν την αντίληψη της ότι δεν αξίζει τίποτα, δεν αξίζει να βρίσκεται σε μια υγιή σχέση και ότι οι άντρες τη θέλουν για πήδημα. Ήταν τόσο θολωμενη που δε μπορούσε να δει καθαρά τίποτα απολύτως. Οοοολα αυτά τα χρόνια εγώ να προσπαθώ να τη κάνω να δει, αλλά μου ξεκαθάρισε πως δεν είναι σε θέση να ακούσει τίποτα. Οπότε το σεβάστηκα και η σχέση μας προχώρησε χωρίς να τα συζητάμε όλα αυτά. Μέχρι που το ποτήρι ξεχείλισε. Έπαψα να έχω υπομονή να ανέχομαι την αλλοπρόσαλλη συμπεριφορά της απέναντι μου. Να μου μιλάει όποτε γουστάρει κι όπως γουστάρει. Έτσι, μετα από άλλη μια τέτοια συμπεριφορά σταμάτησα να της μιλάω εγώ. Κάτι που δε περίμενε γιατί πάντα υπεκυπτα στα καπρίτσια της και δεν περίμενε να “επαναστάτησω”. Δεν είχε καν τη δύναμη να με ρωτήσει τι έγινε. Προφανώς γιατί ήξερε πολύ καλά τι έγινε. Μετά από καιρό μόνη μου ξεκαθάρισα απέναντι της τη κατάσταση στο γιατί δε γουστάρω άλλο πάρε δώσε όσο έχει αυτή τη συμπεριφορά. Πάμε στο σήμερα. 4 Χρόνια μετά χωρίς καμία κουβέντα στο ενδιαμεσο, χωρίς καν να ρωτήσει ποτέ τι κάνω, ούτε να μου ευχηθεί για το παιδί που γέννησα πριν 2 χρόνια, ερχεται και μου ζητάει να τη συγχωρήσω λεγοντας οτι μετάνιωσε. Οσο κι αν ακόμα και τώρα μετά από όλα όσα μου έκανε σκέφτομαι να τη συγχωρήσω, σκεπτόμενη τη ψυχολογική της κατάσταση, υπάρχει μέσα μου κάτι που μου λέει ότι πρέπει να προστατεύσω τον εαυτό μου. Έδωσα πολλές ευκαιρίες και δεν εκμεταλλεύτηκε καμία. Και το διάστημα που μεσολάβησε το βλέπω ως διάστημα που άφησε απλώς να περάσει παγιωνοντας την άσχημη κατάσταση μεταξύ μας. Είμαι υποχρεωμένη να σβήσω ο,τι εκανε; να τη συγχωρήσω αν δεν το νιωθω; Ναι, την αγαπώ και θέλω το καλο της. Αλλά με πληγωσε. Και το να μη τη συγχωρήσω το βλέπω ως συνέπεια των πράξεών της, που καθόλου σίγουρη δεν είμαι ότι δεν ήταν απόλυτα η επιλογή της, ακόμα κι αν υπάρχει από πίσω μια καθόλα άσχημη ψυχολογική κατάσταση. Είμαι αναλγητη;\nΦυσικά και δεν είσαι υποχρεωμένη να βάλεις κάποιον στη ζωή σου, ή να τον συγχωρήσεις, μόνο επειδή σου το ζήτησε. Αν κάτι σου λέει ότι πρέπει να προστατέψεις τον εαυτό σου, μην το παρακούς. Μόνο που αναρωτιέμαι τι σημαίνει για σένα «συγχώρεση». Μπορείς να συγχωρήσεις κάποιον χωρίς να σημαίνει ότι τον θέλεις κοντά σου. Δεν σημαίνει ότι συνεχίζετε σα να μην έχει γίνει τίποτα. Η συγχώρεση δεν είναι άφεση. Σημαίνει αποδοχή της κατάστασης με έναν τρόπο που να μην σε βαραίνει πια. Ίσως το έχεις κάνει ήδη, αν λες ότι την αγαπάς και θέλεις το καλό της, όταν συνυπολογίζεις το ελαφρυντικό της άσχημης ψυχολογικής κατάστασης. Δεν χρειάζεται να κάνεις κάτι άλλο, αν είσαι εντάξει με αυτή την σκέψη.\nΈχω ακριβώς την ίδια ιστορία με φίλη που είχε την πιο passive agressive που έχω συναντήσει σε άνθρωπο. Είχε την ικανότητα να σε ξεφτιλίσει με το πρόσχημα της πλάκας και της ατάκας “έλα ξέρεις τον χαρακτήρα μου, εγώ από την αγάπη μου στα λέω”. Όταν έγινε το μπαμ μέσα μου, δεν το πίστευε. Είναι πολύ εξαντλητικές αυτές οι σχέσεις, σε κάνουν συνεχώς να αμφιβάλεις για τις κινήσεις σου και να προσεγγίζεις γενικά λάθος το θέμα “σχέσεις μεταξύ φίλων”. Και το να υποκύπτεις συνεχώς στις παραξενιές κάποιου δυστυχώς μπορεί να δημιουργήσει χαρακτήρα. Το είδα και το πάλεψα φεύγοντας από αυτή τη… Διαβάστε περισσότερα »\nΚαι πολύ καλά έκανες και έφυγες. Ακόμα και από συγγενικές σχέσεις είναι καλό να φεύγουμε όταν οι άνθρωποι φέρονται έτσι. Το αίμα νερό δε γίνεται, γίνεται όμως ωραιότατα δηλητήριο.\nΠόσο συμφωνώ με την απάντηση!\nΣυνήθως σκεφτόμαστε ότι τα αρνητικά μας συναισθήματα προς κάποιον τιμωρούν αυτόν, αλλά στην πραγματικότητα εμάς βαραίνουν και μόνο τη δική μας ηρεμία αλλοιώνουν.\nΑν είσαι ήρεμη, δεν νιώθεις θυμωμένη, δεν της κρατάς κακία και αν για να συνεχίσεις να νιώθεις έτσι πρέπει να μην έχεις αυτό το άτομο στη ζωή σου, αυτό να κάνεις. Δεν χρειάζεται να βρίσκεστε ή να μιλάτε.\nΣυμφωνώ με την Λένα σε αυτό και το σκεφτόμουν όσο διάβαζα την ερώτηση. Συγχώρεση δεν σημαίνει απαραίτητα επιστροφή στην πρότερη κατάσταση. Βασικά, το να την συγχωρήσεις είναι δικό σου θέμα, για σένα μέσα σου, ώστε να μην σε βαραίνει όπως λέει πολύ σωστά και η Λένα. Μπορεί και να το έχεις κάνει ήδη μέσα σου. Τώρα, για την (πρώην) φίλη σου, το ότι ήρθε να σου ζητήσει συγχώρεση μετά από 4 χρόνια, και με δεδομένο ότι είχε αρκετά αποδεδειγμένα ψυχολογικά θέματα, νομίζω ότι είναι θετικό για εκείνη, το ότι το αναγνώρισε είναι ίσως ένα βήμα της θεραπείας της. Αυτό δεν… Διαβάστε περισσότερα »\nΣυγχωρώ δε σημαίνει απαραίτητα , συνεχίζω τη σχέση. Συγχωρείς γιατί κατανοείς την κατάσταση του άλλου και αναγνωρίζεις επιπλέον και τη δική σου ευθύνη. Επίσης όλα αυτά τα άτομα που μας έχουν δυσκολέψει, εμείς τα βάζουμε στη ζωή μας, προφανώς γιατί κάτι θέλουμε να μάθουμε από αυτά. Γιατί κάποιους τους βγάζουμε αμέσως από τη ζωή μας και κάποιους άλλους τους κρατάμε χρόνια; Εσύ δε βρήκες το θάρρος να την απομακρύνεις τόσα χρόνια, γιατί οι ενοχές, τα στερεότυπα ότι είστε φίλες από το δημοτικό , δε σε άφηναν να βάλεις σε προτεραιότητα τη δική σου προσωπική πορεία. Όταν ωρίμασες, τότε την απομάκρυνες.… Διαβάστε περισσότερα »\nΤον εαυτό σου να συγχωρήσεις που δεν έφυγες νωρίτερα από αυτήν την κακοποιητική σχέση\nΑχχχ…μέχρι ένα σημείο νόμιζα ότι έγραφα εγώ την ερώτηση.\nΕίχα μια τέτοια πολύ κακοποιητική “φιλία” χρόνια πριν. Μέχρι που δόθηκε μια αφορμή για να καυγαδίσουμε κι επιτέλους να ξεκοψουμε. Ακόμα δεν έχω συγχωρήσει τον εαυτό μου για όλα όσα ανεχτηκα. Κι ας έχουν περάσει 10 χρόνια που δε μιλάμε. Κι ακόμα κι έτσι κάθε φορά που τη βλέπω από μακριά συγχύζομαι. Δε θέλω να τη βλέπω. Γιατί μου θυμίζει τον αδύναμο εαυτό μου. Ακόμα δε με συγχώρεσα. Ελπίζω να τα καταφέρει η κοπέλα της ερώτησης..\nΝαι κι εγώ νιώθω σε ένα βαθμό έτσι. Κάποιοι άνθρωποι είναι τόσο κακομαθημένοι που νομίζουν ότι στο όνομα της ‘φιλίας’ τους θα ανεχτούμε όλα τα καπρίτσια τους. Δεν είμαστε οι γονείς τους να τους φερομαστε όλη μας τη ζωή σαν πριγκίπισσες, έλεος\nΦοβάμαι ότι θα ακουστώ επικριτική και δεν το θέλω γιατί κατανοώ ότι έχεις πληγωθεί κι εσύ. Ωστόσο μου είναι αδύνατο να παραβλέψω ότι μας έγραψες για μια φίλη σου που νοσούσε και η συμπεριφορά της ήταν απότοκη αυτού. Φυσικά και υπάρχει το όριο, αυτό το “μπάστα, ως εδώ” και καλά έκανες και το έβαλες έστω και όψιμα. Δεν ήσουν υποχρεωμένη να νταντεύεις ένα άτομο που αρνείται να βοηθήσει τον εαυτό του σιγοντάροντας τα καπρίτσια του. Στον παρόντα χρόνο όμως, θεωρώ πως δυο σημεία δεν τα βλέπεις καθαρά. Πρώτον, ο τρόπος που βλέπεις το διάστημα που μεσολάβησε, ότι αυτή άφηνε *απλώς*… Διαβάστε περισσότερα »\nΠολύ σωστά τοποθετήθηκε η Λένα. Συγχωρώ σημαίνει ότι κατανοώ και αφήνω πίσω όλα όσα με βαραίνουν, δεν κουβαλάω άλλο απωθημένα, αρνητικές σκέψεις και πόνο. Δεν σημαίνει επιστρέφω στην αρχική κατάσταση και αρχίζει πάλι ένας κύκλος καταπίεσης και δυστυχίας. Ίσως ούτε η ίδια να θέλει να είστε όπως παλιά αλλά να χρειάζεται να την συγχωρέσεις για να μπορέσει να συνεχίσει χωρίς να κουβαλάει και το βάρος της άσχημης συμπεριφοράς της. Δεν είναι υποχρέωση σου να ξελαφρώσεις κανέναν, αν θέλεις το κάνεις αν όχι δεν το κάνεις. Μέσα σου ενδεχομένως να νιώθεις καλά, να την έχεις συγχωρέσει ήδη. Αν θέλεις της το… Διαβάστε περισσότερα »\nΔεν είσαι υποχρεωμένη να είσαι με ανθρώπους που δεν τους θες κοντά σου.\nΑφού νιώθεις καλά με τον εαυτό σου και ξέρεις πως δεν έχεις κάτι άλλο να πάρεις από αυτή την σχέση κλείσε το κεφάλαιο και προχώρησε.\nΧθες γράφτηκε μια εξαιρετική συμβουλή που περιλάμβανε ότι μια παρέα απορρίπτει ένα άτομο με συνοπτικές διαδικασίες χωρίς εξηγήσεις. Η τελευταία φορά που σταμάτησα να κάνω παρέα με ένα φίλο με “επίσημο” τρόπο ήταν στο Δημοτικό με το παιγνίδι με τα δάχτυλα που έκοβαν έναν κύκλο. Σε όλες τις άλλες περιπτώσεις απλά σταματήσαμε να μιλάμε χωρίς καν να μεσολαβήσει καυγάς. Συγχώρεσε την, δε σου κοστίζει κάτι και μετά σταμάτα να ασχολείσαι μαζί της – είσαι πολύ απασχολημένη ( με το μωρό σου (να σου ζήσει με την ευκαιρία) τις δουλειές του σπιτιού, τη δουλειά εκτός σπιτιού, τις άλλες φίλες σου..) για… Διαβάστε περισσότερα »\nΣωστά τα λες απλά για εμένα, καλό είναι αρχικά να λες τα πράγματα όπως τα νοιώθεις. Αν σου ζητηθεί βέβαια. Εξαρτάται φυσικά τι σχέση έχεις με τον άλλο και είναι πολύ προσωπικό πως το διαχειρίζεσαι ανάλογα με την περίπτωση. Για μένα, αν κάποιος επιμένει και κάνει πως δεν καταλαβαίνει τις υπεκφυγές , μπορείς να του πεις ωραιότατα, ότι πια δεν τον εμπιστεύεσαι και ότι οι ευκαιρίες που του έδωσες στο παρελθόν απέβηκαν άκαρπες, οπότε καλή συνέχεια και καλή καρδιά. Θέλω να πω ότι για τα προσωπικά μου γούστα είναι πιο αποδεκτό, να πεις ευθέως τι συμβαίνει παρά να βρίσκεις διάφορες… Διαβάστε περισσότερα »\nΔεν είσαι υποχρεωμένη να την συγχωρέσεις επειδή μετάνιωσε.Καμια φορά είναι όντως πολύ αργά.Ο,τι απόφαση και να πάρεις όμως πρέπει να την υποστηρίξεις και αν τη συγχωρέσεις να τα αφήσεις όλα στο παρελθόν.Επισης δεν υπάρχει λόγος να “δικαιολογεισαι “λέγοντας τα ελλατωματα της για να εξηγήσεις τη στάση σου.Η ζωή είναι δική σου και έχεις δικαίωμα να ορίζεις με ποιους θέλεις να συναναστρέφεσαι και ποιους όχι χωρίς να το αιτιολογεις σε τρίτους.\nΠροηγούμενο άρθρο Πόσα “πρέπει” να γνωρίζει ο γυναικολόγος για την προσωπική μας ζωή;\nΕπόμενο άρθρο Αγαπητή «Α, μπα»: Μου έστειλε φωτογραφία το σπερματικό υγρό του στο πάτωμα ενός ξενοδοχείου\nΑγαπητή «Α, μπα»: Δεν μου έχει ζητήσει ποτέ της συγνώμη για όλα αυτά που είπε\nαπό Λένα Φουτσιτζή 15.06.2018, 09:00\nΑγαπητή «Α, μπα»: Γιατί ο φίλος μου συνεχίζει να με κάνει παρέα ενώ με μειώνει συνεχώς;\nαπό Λένα Φουτσιτζή 07.07.2020, 13:00


Καμία άρση μέτρων δεν θα γίνει μέχρι την Πρωτομαγιά | OlympusMeraGR\nΣύμφωνα με όσα αποφασίστηκαν στην Επιτροπή των Λοιμωξιολόγων που συνεδρίασε σήμερα\nΚαμία άρση μέτρων δεν θα γίνει μέχρι την Πρωτομαγιά σύμφωνα με την εισήγηση της επιτροπής των λοιμωξιολόγων, η οποία συνεδρίασε σήμερα.\nΈτσι και φέτος το Πάσχα θα ισχύουν οι περιορισμοί σε ό,τι αφορά στις προσβάσεις σε συγκεκριμένους χώρους, με τα πιστοποιητικά εμβολιασμού ανα χείρας και με μάσκες όπου αυτό είναι υποχρωτικό και σήμερα.\nΣτο τραπέζι της συνεδρίασης των ειδικών τέθηκε και η πρόσβαση ανεμβολίαστων στην εστίαση, αλλά και η κατάργηση της υποχρέωσης να επιδεικνύουν αρνητικό rapid test για να εισέλθουν στα στα εμπορικά καταστήματα.\nΥπενθυμίζεται ότι η κυβέρνηση είχε προτείνει τη σταδιακή άρση των περιοριστικών μέτρων ακόμα και εντός του Απριλίου.\nTagsCOVID19 κορωνοϊός κρούσματα παράταση μέτρων


Μηχανοδηγοί ΤΡΑΙΝΟΣΕ: Με κεκτημένη ταχύτητα έρχεται ο Σιδηρόδρομος να κατακτήσει τις Μεταφορές της χώρας\nΠριν από ένα χρόνο αν μιλούσε κανείς για τον Σιδηρόδρομο, όλα φάνταζαν θολά. Τα "αιώνια έργα" συνεχίζονταν, ο ΟΣΕ ήταν σε πορεία μετεξέλιξης, η ΤΡΑΙΝΟΣΕ σε μία ατέρμονη\nδιαδικασία πώλησης. Το τι συνέβη μέσα σε αυτούς τους 12 μήνες πάνω-κάτι όλοι το γνωρίζουμε. Αυτό όμως που θεωρώ εξαιρετικά σημαντικό, πέρα από όλα τα άλλα είναι ότι ο Σιδηρόδρομος απέκτησε ξανά σημασία, αξία και αρχίζει και διεκδικεί το χώρο που του αναλογεί.\nΣήμερα, μπορούμε να πούμε με σχετική ασφάλεια ότι τα πέτρινα χρόνια του Σιδηρόδρομου είναι πίσω. Όχι γιατί ιδιωτικοποιήθηκε η ΤΡΑΙΝΟΣΕ, αυτό είναι ένα από τα γεγονότα που συνέβησαν, αλλά γιατί έχουμε μία ξεκάθαρη εικόνα στο που βαδίζει το μέσο στη χώρα μας.\nΤα ατελείωτα έργα στον Αθήνα-Θεσσαλονίκη και μέχρι την Ειδομένη είναι θέμα μηνών να δοθούν σε εμπορική λειτουργία, μόλις 3 μήνες μας χωρίζουν από αυτό. Τρεις εταιρείες πλέον έχουν άδεια για εμπορευματικές μεταφορές. Το λιμάνι του Πειραιά που γιγαντώνεται συνεχώς έχει συμβάλει στην ανάγκη χρήσης του Σιδηρόδρομου και πολλοί λένε πως και το ιδιωτικό πλέον λιμάνι της Θεσσαλονίκης θα κάνει το ίδιο. Η αγορά μεταβάλλεται και το ίδιο και ο ΟΣΕ.\nΤα πλάνα του είναι πολλά και τα πιο ενδιαφέροντα είναι φυσικά το Θριάσιο 2 που θα γίνει μέσω ΣΔΙΤ και η σύνδεση του δικτύου με ΒΙΠΕ της χώρας με συνδρομή (αν όχι κατά 100%) στην κατασκευή των ίδιων των ΒΙΠΕ. Ίσως αν μας διαβάζει κάποιος γνώστης του Σιδηρόδρομου στην Ευρώπη να απορεί καθώς τα παραπάνω στις περισσότερες χώρες της Ευρώπης είναι κατάκτηση δεκαετιών.\nΣτην Ελλάδα μπορεί ακόμα να είμαστε αρκετά πίσω στον εκσυγχρονισμό και τη χρήση του μέσου αυτού, όμως από την άλλη αυτό μας δίνει το πλεονέκτημα για μεγαλύτερες δρασκελιές και μπορούμε να αφήσουμε τον Σιδηρόδρομοο να έρθει με κεκτημένη ταχύτητα και να κατακτήσει τις Μεταφορές της χώρας.\nΌλοι μιλάμε για τις Εμπορευματικές μεταφορές και το κέρδος που θα έχει το μέσο από αυτές, όμως μην ξεχνάμε ότι η αναβάθμιση της υποδομής του θα φέρει νέο κόσμο και στις επιβατικές μεταφορές αλλά και στις διεθνείς μεταφορές. Ανώτατο στέλεχος του ΟΣΕ έλεγε πριν λίγες μέρες ότι έχουμε πολλά χρόνια να δούμε στην Αθήνα τρένο από το εξωτερικό. Αυτό το άσχημο στατιστικό γεγονός όμως ίσως πάψει από το 2019 μιας και επιτέλους όλες αυτές οι αιώνιες εργολαβίες θα έχουν ολοκληρωθεί.\nΤο τρένο τα επόμενα χρόνια θα γιγαντωθεί και θα παίξει ρόλο-κλειδί στον ανερχόμενο γίγαντα που είναι οι Μεταφορές και τα Logistics. Θα δώσει χιλιάδες θέσεις εργασίας τόσο άμεσες όσο και έμεσες. Ήδη η ΤΡΑΙΝΟΣΕ προκήρυξε (μετά από χρόνια) περίπου 150 νέες θέσεις εργασίας κάνοντας την αρχή, ενώ το ίδιο θα πράξουν η Goldair Railway και η PEARL. Τουλάχιστον 3.000 θέσεις εργασίας υπόσχεται το Θριάσιο 1 και σχεδόν 5.000 θέσεις το Θριάσιο 2, ενώ έρχεται πίσω και το Εμπορευματικό της Θεσσαλονίκης. Αυτά όλα έχουν άμεση σχέση με το Σιδηρόδρομο και είμαστε μόλις στην αρχή.\nΕδώ, θα πρέπει να αναφέρουμε πως η άνοδος του Σιδηρόδρομου δεν είναι καταδικαστικός για άλλες μεταφορές όπως οι Οδικές καθώς η πίτα διευρύνεται. Όσο αυτό συμβαίνει υπάρχει χώρος για όλους να αποκομίσουν οφέλη και να αναπτυχθούν. Η τάση δείχνει ότι για τα επόμενα χρόνια θα πολλαπλασιαστούν τα εμπορευματοκιβώτια, θα αναπτυχθούν περισσότερο οι επιβατικές Μεταφορές. Από εκεί και έπειτα όλοι θα πρέπει να δείξουν τα όπλα τους για να κερδίσουν.\nΗ άνοδος που θα ζήσουμε στο Σιδηρόδρομο γεννά μια αγορά, μία νέα αγορά. Οι ευκαιρίες είναι εδώ σε εκείνους που βλέπουν μπροστά. Είναι και μία πρώτης τάξεως ευκαιρία για τη χώρα μας να συνεργαστεί με τα γειτονικά μας κράτη και να δημιουργήσει ισχυρούς εμπορικούς δεσμούς με ότι αυτό σημαίνει. Εξάλλου από μόνος του ο Σιδηρόδρομος είναι ένα εξωστρεφές μέσο.\nΤώρα, που είμαστε στην αρχή αυτής της εξέλιξης, οι γερές βάσεις είναι σημαντικές για να του δώσουν την απαραίτητη δύναμη να συμβάλει και ο Σιδηρόδρομος στην ανάπτυξη που είναι απαραίτητη στη χώρα για να κλείσει τις πληγές που έχει αφήσει η οικονομική κρίση της τελευταίας δεκαετίας. Θα τα καταφέρει; ας είμαστε αισιόδοξοι..


Οι Αφροδίτες του Βούδα - cityculture.gr\nΓράφει ο Παναγιώτης Καμπάνης, Δρ. Αρχαιολόγος-Ιστορικός, Μουσείο Βυζαντινού Πολιτισμού – Μεταδιδακτορικός ερευνητής του Αριστοτέλειου Πανεπιστημίου Θεσσαλονίκης\nΜοιάζει σαν ένα γυναικείο ειδώλιο. Είναι όμως ένα φρούτο που ευδοκιμεί στην ΝΑ Ασία και ιδιαίτερα στην Ταϋλάνδη, ανήκει στην οικογένεια των Ροδοειδών (αχλαδιά) και έχει γλυκιά γεύση!!! Αν και θεωρείται εδώδιμο, εντούτοις η βρώση του απαγορεύεται για καθαρά θρησκευτικούς λόγους.\nΣύμφωνα με τη βουδιστική μυθολογία ο θεός Ίντρα (Indra) έφτιαξε ένα κιόσκι στο μυθικό δάσος Χίμαφαν (Himaphan), όπου ο Βεσαντάρα Τζατάκα (Vessantara Jataka) ζούσε ευτυχισμένος μαζί με τη γυναίκα του πριγκίπισσα Μαντί (Maddi) και τα δυο τους παιδιά τον πρίγκιπα Τζαλί (Jali) και την πριγκίπισσα Κανάινα (Kanhajina.). Ωστόσο, κάθε φορά που πήγαινε η γυναίκα του να μαζέψει φρούτα στο δάσος, υπήρχε κίνδυνος να της επιτεθούν οι Γκαντάρβας (Gandharvas), δαιμονικά όντα. Έτσι, ο Ίντρα έφτιαξε 12 δέντρα Ναριφόν (Nariphon), που έκαναν καρπούς που έμοιαζαν με τη γυναίκα του Βεσαντάρα. Έτσι οι δαίμονες αντί για τη γυναίκα του Βεσαντάρα, έπαιρναν τους καρπούς αυτούς και όταν τους έτρωγαν έχαναν τις δυνάμεις τους και έπεφταν για ύπνο για τέσσερις τουλάχιστον μήνες.\nΣτο ιερό βιβλίο των Βέδες (Vedas-Śrauta), μια συλλογή ύμνων και τελετουργικών στίχων, γνωστές ως «τρίπτυχη γνώση», γραμμένα στην αρχαϊκή σανσκριτική το 1500-1200 π.Χ., ο Βεσαντάρα Τζατάκα είναι ένας από τους πιο δημοφιλείς ήρωες του Βουδισμού. Ο Βεσαντάρα ήταν ο γιος του Σανιάγια (Sanjaya), βασιλιά της Σιβιράθα (Sivirattha) και γεννήθηκε στην πρωτεύουσα της Τζατουτάρα (Jatuttara), ως Μποντισάτβα (Bodhisattva). Στον Μαχαγιάνα Βουδισμό, Μποντισάτβα ονομάζεται εκείνος ο οποίος θα ακολουθήσει το μονοπάτι που οδηγεί σε δύο βασικούς σκοπούς: α) να κατέχεται από συμπόνια προς όλα τα όντα και β) να θέλει να τα βοηθήσει να σωθούν. Η οριοθέτηση αυτών των δύο στόχων αποτελεί το ιδανικό. Ο Μποντισάτβα μετά από άπειρες ζωές κατορθώνει κάποτε στο σημείο να μπει στην πολυπόθητη νιρβάνα (λύτρωση, απελευθέρωση), δηλαδή στην ένωση με το «Απόλυτο». Αυτοί οι Μποντισάτβα αποτελούν τις μετεμψυχώσεις του Βούδα..\nΗ μητέρα του, σύμφωνα με την παράδοση, ήταν η πριγκίπισσα Πουσάτι (Phussati), η οποία αφού εκτέλεσε το καθήκον της και γέννησε τον επόμενο Μποντισάτβα, ανέβηκε στο Ουράνιο Βασίλειο και έγινε μια από τις συζύγους του θεού Ίντρα.\nΟ Βεσαντάρα που ήταν εξαιρετικά φιλάνθρωπος, αποφάσισε κάποια στιγμή να χαρίσει ένα μικρό λευκό ελέφαντα, δώρο κατά τη γέννησή του, ο οποίος θεωρούταν ιερός και έφερνε βροχή στα άνυδρα και ξερά μέρη, σε μια γειτονική χώρα που αντιμετώπιζε σοβαρό πρόβλημα ανομβρίας. Το γεγονός αυτό προκάλεσε τη δυσαρέσκεια των υπηκόων του, οι οποίοι και αποφάσισαν να τον εξορίσουν.\nΑφού περιπλανήθηκε μαζί με την οικογένειά του για μήνες, έφτασαν στο μυθικό δάσος Χίμαφαν, όπου ο θεός Ίντρα τους έφτιαξε ένα κιόσκι ως κατάλυμα.\nΤο χιονισμένο βουνό Μερού\nΤο Χίμαφαν, που σημαίνει «χιονισμένο βουνό», βρίσκεται στις πλαγιές του βουνού Μερού (Meru) και αποτελεί μια μυθική δασική περιοχή που απαντά συχνά στην ινδουιστική και βουδιστική μυθολογία. Οι αναφορές της, ειδικά στην τέχνη και τη λογοτεχνία των χωρών της ηπειρωτικής ΝΑ Ασίας (Μιανμάρ, Ταϊλάνδη, Καμπότζη, Λάος) είναι πολυποίκιλες.\nΤο όρος Μερού αναφέρεται για πρώτη φορά το 14ο αιώνα και τοποθετείται στο βόρειο τμήμα της μυθικής ηπείρου Τζάμπου (Jambu) στην Ταϊλάνδη που σημαίνει το «Δέντρο της Ζωής».\nΟ θεός Ίντρα που συνεχώς στέκεται στο πλευρό του Βεσαντάρα και της οικογένειάς του, με το όνομα Σάκρα (Shakra) κατέχει σημαντική θέση στο βουδιστικό πάνθεον, ενώ με το όνομα Ντεβανάμ (Devānām) είναι η κορυφαία θεότητα του βεδικού πανθέου.\nΕίναι ο θεός του ουρανού και βασιλιάς όλων των ουράνιων θεών. Δημιουργός του κόσμου, ιππεύει τον ελέφαντα Αϊραβάτα (Airavata). Είναι ένας από τους ηλιακούς θεούς Αντίτυα (Antitya), οι οποίοι ανάλογα με τον αριθμό τους 7 ή 12, συσχετίζονται με τους πλανήτες ή τα ζώδια. Είναι επίσης ο αρχηγός των Μαρούτς (Maruts), θεών των θυελλών και των ανέμων και των Βάσους (Vasus), που είναι 8 κατώτερες θεότητες, οι οποίες τον συνοδεύουν και συμβολίζουν τα 4 στοιχεία της φύσης.\nΟ θεός Ντεβανάμ ή Σάκρα Ίντρα (Devānām Indra ή Shakra Indra) Βιρμανία (Μπούρμα) ή Μιανμάρ, 9ος αι\nΤα δεκαέξι δέντρα Ναριφόν, γνωστά και ως Μακαλιφόν (Makkaliphon), που φύτεψε ο Ίντρα, αποτελούν έναν από τους πιο γνωστούς θρύλους στη βουδιστική μυθολογία. Θα συνεχίσουν να καρποφορούν τις «Αφροδίτες του Βούδα», όσο θα διαρκεί η διδασκαλία του στους ανθρώπους, 5000 χρόνια μετά το θάνατό του.\nΌταν οι καρποί εμφανίζονται στα δέντρα, διατηρούνται για επτά ημέρες και κατόπιν ξεραίνονται. Ως αποξηραμένοι πλέον αποτελούν τα πιο δημοφιλή ερωτικά φυλακτά για όλο το βουδισμό και τον ινδουισμό. Ο έρωτας, όπως και σε όλες σχεδόν τις μυθολογίες και θρησκείες του κόσμου, θεωρείται ως η κινητήρια δύναμη της ζωής. Η καλή ερωτική ζωή ενός ζευγαριού, εκτός από την γονιμότητα, φέρνει την ισορροπία και ευτυχία στις σχέσεις των ανθρώπων, με άμεσο αντίκτυπο στην κοινωνία.\nΤα δεκαέξι δέντρα Ναριφόν μαζί με το ερημητήριο του Βεσαντάρα, εξακολουθούν να βρίσκονται στο μυθικό δάσος Χίμαφαν, αλλά μόνο ασκητές Γιόγκι που έχουν κατακτήσει το ανώτατο διαλογιστικό στάδιο της Jhanas μπορούν να το «επισκεφθούν». Ωστόσο δυο δέντρα Ναριφόν μεταφυτεύτηκαν με την άδεια του θεού Ίντρα σε ένα επίσης μυστικό βουδιστικό ναό κοντά στην Μπανγκόκ, ο οποίος και εφοδιάζει όλη την Ταϊλάνδη με φυλακτά!!!\nΣε όλο τον κόσμο, σε όλες τις εποχές, και κάτω από οποιεσδήποτε περιστάσεις, οι μύθοι των ανθρώπων υπήρξαν η ζωντανή έμπνευση για όλες τις δραστηριότητες του νου, των συγκινήσεων και του σώματος. Ο μύθος είναι ένα μυστικό άνοιγμα, μέσα από το οποίο ο άνθρωπος μπορεί να ρίξει μια φευγαλέα κοσμολογική ματιά στις ανεξάντλητες ενέργειες του σύμπαντος και στον τρόπο με τον οποίο αυτές οι ενέργειες μεταβάλλονται και μετουσιώνονται σε πολιτισμό.\nΟ μύθος είναι ένα ιδιαίτερο είδος ιστορίας, που προσπαθεί να ερμηνεύσει κάποιες όψεις του κόσμου που μας περιβάλλει. Άσχετα, λοιπόν, αν εμφανίζεται με τη μορφή της ιερής εξιστόρησης, του παραμυθιού ή του θρύλου, πάντα ο κεντρικός πυρήνας του συνίσταται από τρεις βασικές αλήθειες. Καταρχήν είναι μια προσπάθεια ερμηνείας του μακρόκοσμου, των δυνάμεων που ελέγχουν τον κόσμο και της σχέσης που έχουν τα ανθρώπινα πλάσματα με αυτές τις δυνάμεις. Έπειτα, είναι ένας συμβολικός τρόπος διδασκαλίας αυτών των πλασμάτων, για το πώς μπορούν να τα βγάζουν πέρα με τις δυνάμεις της εξέλιξης, μέσα από καθορισμένα ανοδικά μονοπάτια που καλείται να βαδίσει η συνείδηση. Τέλος, ακόμη και αν δεν αναγνωρίζεται από τους επιστήμονες ιστορικούς, σε πολλές περιπτώσεις είναι πιθανώς καταγραφή -με τη μορφή του θρύλου- πρώιμων ιστορικών γεγονότων με συγκεκριμένες χωροχρονικές αναφορές.\nΑπό θρησκειολογικής άποψης ο μύθος είναι αφήγηση περί των θείων υπάρξεων, ενταγμένος γενικά σε ένα συνεκτικό σύστημα μύθων και θεωρείται αληθής και ιερός. Σε οποιαδήποτε περίπτωση διασπάται η σύνδεση με την θεϊκότητα των υπάρξεων, και οι χαρακτήρες της ιστορίας δεν θεωρούνται ως θεοί αλλά ως ανθρώπινοι ήρωες, γίγαντες ή ξωτικά, τότε ο μύθος μετατρέπεται σε λαϊκό παραμύθι. Όταν επίσης ο κεντρικός χαρακτήρας του μύθου είναι θεϊκός, αλλά η ιστορία είναι τετριμμένη, το αποτέλεσμα που προκύπτει είναι ένας θρησκευτικός θρύλος και όχι μύθος.\nΠίσω από κάθε θρησκευτικό μύθο ή θρύλο βρίσκεται σχεδόν πάντα η ανθρώπινη παρέμβαση. Για έξι με επτά αιώνες οι «Αφροδίτες του Βούδα» με τα λεπτομερή χαρακτηριστικά τους αποτυπωμένα πάνω στη μαλακή σάρκα του φρούτου, που πράγματι εντυπωσιάζουν, αποτελούσαν ιερά αντικείμενα και προκαλούσαν δέος και θαυμασμό. Παρόλο που κατά τη διάρκεια του 20ου αιώνα το «μυστικό» αποκαλύφθηκε, εντούτοις η δύναμη του μύθου και κυρίως η ανάγκη των ανθρώπων να πιστεύουν σε αυτόν ήταν τόσο μεγάλη, που μέχρι και σήμερα πασχίζουν να αποκτήσουν ένα τέτοιο φυλακτό!!!\nΕιδώλιο ή καρπός δέντρου;\nΑπό το 15ο αι. το δέντρο Ναριφόν με τις «Αφροδίτες του Βούδα» πρωταγωνιστούν στην τέχνη της ΝΑ Ασίας\nΔυο αποξηραμένοι καρποί εκτίθενται για προσκύνημα\nΤα στάδια ανάπτυξης και μετατροπής αχλαδιών σε καρπούς-φυλακτά του Βούδα, μαρτυρούν και τη δημιουργία των «Αφροδιτών του Βούδα».


Στις 18:00 live η ψηφοφορία για το Αυτοκίνητο της Χρονιάς - 4troxoi.gr\nΣτις 18:00 live η ψηφοφορία για το Αυτοκίνητο της Χρονιάς\nΛίγες ώρες απομένουν μέχρι την ανάδειξη του 59ου νικητή στην ιστορία του θεσμού «Αυτοκίνητο της Χρονιάς». Εκτός εκλογικής διαδικασίας η Ρωσία.\nΑντίστροφη μέτρηση για το Αυτοκίνητο της Χρονιάς 2022, με τον νικητή να ανακοινώνεται για ενδέκατη συνεχόμενη χρονιά μέσα από τις εγκαταστάσεις της Palexpo στη Γενεύη, παρά το γεγονός ότι το ελβετικό σαλόνι αυτοκινήτου δε διεξήχθη και φέτος – λόγω Covid-19.\nΟι επτά φιναλίστ θα δώσουν τη δική τους μάχη ζωντανά, μέσα από ψηφοφορία που θα μεταδοθεί ζωντανά από το κανάλι των διοργανωτών της Έκθεσης, στο YouTube.\nΔυστυχώς ο πόλεμος στην Ουκρανία δεν άφησε αλώβητη ούτε την επιτροπή του Carof the Year, που έπειτα από μακρά συζήτηση και με πλειοψηφία αποφάσισε να αναστείλει το δικαίωμα ψήφου των δύο μελών της από τη Ρωσία. Τόσο οι επιλογές των δύο Ρώσων δημοσιογράφων δε θα καταμετρηθούν στο αποτέλεσμα, όσο και η σημαία της χώρας δεν πρόκειται να εμφανιστεί στο πάνελ της εκδήλωσης, ως η ελάχιστη αντίδραση στη ρωσική επίθεση στην Ουκρανία.\nΟι 7 φιναλίστ για το Αυτοκίνητο της Χρονιάς (με αλφαβητική σειρά):\nCar Of The YearCOTYCupra BornFord Mustang Mach-EHyundai Ioniq 5Kia EV6PEUGEOT 308Renault Megane E-Tech ElectricSkoda Enyaq iVΑυτοκίνητο της Χρονιάς\nΤο KIA EV6 Αυτοκίνητο της Χρονιάς 2022